Anugerah 3K Kini Dalam Bentuk Digital!

Program anugerah kebangsaan KPM kembali yang mengiktiraf usaha dalam meningkatkan tahap persekitaran sekolah dengan sokongan Dutch Lady

Kementerian Pendidikan Malaysia (KPM) dan Dutch Lady Malaysia baru-baru ini merasmikan Anugerah 3K 2016 dengan pelancaran laman portal baru di www.anugerah3k3c.com.my yang kini sedia untuk menerima penyertaan daripada sekolah-sekolah di seluruh negara.

Program anugerah tahunan anjuran Kementerian Pendidikan Malaysia dengan kerjasama rakan strategik Dutch Lady Malaysia itu bertujuan mendidik dan mengiktiraf usaha sekolah-sekolah rendah dan menengah di Malaysia dalam meningkatkan persekitaran sekolah mereka meliputi tiga aspek utama iaitu Kebersihan, Kesihatan dan Keselamatan.

Penglibatan syarikat tenusu berusia 53 tahun ini menerusi Projek Khas 3C iaitu Cabaran.Cergas.Ceria hasil inspirasi daripada kempen kesedaran kesihatan Drink.Move.BeStrong. Projek khas ini bertujuan untuk mendidik dan menyemai tabiat gaya hidup sihat di kalangan pelajar dan berkongsi kepentingan meminum susu dan melakukan aktiviti fizikal harian dalam usaha membina generasi yang kuat dan sihat.

Berucap sewaktu majlis pelancaran, Timbalan Menteri Pendidikan I YB Dato’ P. Kamalanathan berkata laman portal Anugerah 3K dan Projek Khas 3C akan menjadi hab utama bagi keseluruhan pelaksanaan program anugerah ini. “Dengan hanya satu klik mudah, para guru, pelajar dan komuniti boleh mendapat akses penuh kepada semua maklumat dan bahan pendidikan berkaitan program anugerah. Laman portal ini juga memudahkan penyertaan serta penghantaran penyertaan oleh sekolah-sekolah, melibatkan para pelajar dalam permainan dan kuiz yang menarik serta menyediakan maklumat terkini berkenaan kemajuan program termasuk penghantaran, pemilihan hinggalah pengumuman peserta akhir dan pemenang.”

Manakala, Pengarah Urusan Dutch Lady Malaysia Saw Chooi Lee berkata ” Sebagai peneraju pasaran dan salah satu syarikat tenusu terbesar di Malaysia, adalah tanggungjawab sosial korporat kami dalam memainkan peranan penting dengan menyokong agenda pendidikan kerajaan untuk melahirkan generasi yang cemerlang untuk masa depan negara, yang selaras dengan misi kami untuk membantu rakyat Malaysia bergerak ke hadapan dengan nutrisi tenusu yang dipercayai”.

Saw berkongsi bahawa penemuan utama kajian nutrisi dan kesihatan yang terbesar dan paling mendalam di rantau ini dikenali sebagai South East Asian Nutrition Survey (SEANUTS) sebagai asas penglibatan syarikat itu dalam program ini. Dapatan kajian Nutrisi Kanak-kanak Malaysia (SEANUTS Malaysia) menunjukkan bahawa seorang daripada 20 kanak-kanak Malaysia mengalami kekurangan berat badan; satu dalam lima kanak-kanak mempunyai berat badan berlebihan atau obes dengan sebahagian besar daripada kanak-kanak yang bersekolah dilaporkan kurang menjalani aktiviti secara fizikal; dan hampir separuh daripada kanak-kanak tersebut mengalami kekurangan Vitamin D. Kajian ini menekankan keperluan untuk nutrisi yang lebih baik dan amalan pemakanan serta menjadi aktif secara fizikal di kalangan kanak-kanak Malaysia.

“Menerusi kempen Drink.Move.BeStrong hasil cetusan daripada penemuan SEANUTS, usaha kami boleh diterjemahkan dengan memanfaatkan kepentingan nutrisi dan aktiviti fizikal dalam membentuk kanak-kanak Malaysia untuk mengamalkan gaya hidup sihat dan aktif,” katanya.

Program Anugerah 3K telah diperkenalkan semula oleh Kementerian Pendidikan pada tahun lepas setelah diberhentikan pada tahun 2009. Pada tahun pertama Anugerah 3K kembali, 32 sekolah rendah dan menengah telah terpilih sebagai pemenang kebangsaan dan dianugerahi hadiah berupa wang tunai dan sijil kecemerlangan atas usaha mereka dalam melahirkan persekitaran sekolah yang selamat dan sihat.

Bagi mengkaji impak dan keberkesanan program, pihak kementerian turut bekerjasama dengan  Universiti Putra Malaysia (UPM) untuk menilai sekolah-sekolah yang terlibat. Dapatan kajian menunjukkan bahawa program ini telah membawa kesan positif kepada sekolah-sekolah terlibat dan mendapati program berjaya memupuk kesedaran dan membantu menyemai amalan gaya hidup sihat selaras dengan matlamat program. Berbanding dengan sekolah-sekolah bukan peserta, penilaian persekitaran dan kesedaran pelajar sekolah tersebut tentang kebersihan, kesihatan dan keselamatan adalah lebih tinggi di kalangan sekolah yang terlibat. Kajian juga menunjukkan bahawa Program Anugerah 3K mempunyai kesan secara langsung terhadap pembelajaran dan pencapaian akademik pelajar serta menyarankan agar program ini diteruskan.

Pn. Hjh. Rahmah Binti Abd Haji, Pengetua SMK Sri Sentosa, yang merupakan salah sebuah sekolah pemenang tahun lalu berkata: “Untuk menyebarkan mesej pemakanan sihat dan gaya hidup aktif, sekolah menganjurkan bengkel dan pameran berkenaan kepentingan diet seimbang, dan kami menghasilkan sebuah video yang dimuat naik ke Youtube untuk memberitahu orang ramai akan kebaikan mesej Drink.Move.BeStrong“.

Guru besar SK Bukit Kapar yang merupakan Johan Keseluruhan Peringkat Kebangsaan Keseluruhan, Peringkat Sekolah Rendah tahun lepas, Pn. Hjh. Amnah bt Rambli berkata sekolahnya menekankan kepentingan 3K atau kebersihan, kesihatan dan keselamatan melalui poster dan memaparkan poster pada papan dan notis di seluruh sekolah tahun lepas.

“Kami berbangga untuk menjadi salah satu daripada sekolah-sekolah 3K kerana kami menerima banyak kunjungan tetamu dari sekolah lain selepas menerima anugerah tersebut. Mereka melawat sekolah kami untuk belajar dan bertukar-tukar idea tentang bagaimana untuk mewujudkan persekitaran yang lebih baik untuk belajar,” katanya.

Setelah mengetahui bahawa program anugerah kini boleh diakses secara digital tahun ini, Pn. Hjh. Amnah berkata: “Ia akan menjadi lebih cepat dan mudah untuk sekolah-sekolah di seluruh negara untuk mempunyai akses kepada mesej utama dan bahan-bahan pendidikan program. Ini juga bermakna program ini tidak akan terhad kepada pelajar-pelajar dan guru-guru dan mempunyai potensi capaian di luar komuniti sekolah, seperti rakan-rakan dan keluarga pelajar”.

Anugerah 3K mengiktiraf usaha yang dilakukan oleh sekolah-sekolah yang menyertai program tersebut dengan menyediakan anugerah kategori serta hadiah berikut:

Anugerah 3K

Pemenang hadiah pertama menerima RM 5,000.00;
Pemenang hadiah kedua menerima RM 4,000.00;
Pemenang hadiah ketiga menerima RM 3,000.00;

Tiga pemenang teratas juga menerima sijil kecemerlangan

Sekolah yang memasuki peringkat akhir masing-masing akan menerima RM 1,000.00.

Projek Khas 3C

Amalan Nutrisi Terbaik
Aktiviti Kecergasan
Nutrisi Paling Kreatif

Semua pemenang anugerah masing-masing akan menerima 00.

Untuk maklumat lanjut, sila layari www.anugerah3k3c.com.my.
[box type=”info” align=”” class=”” width=””]About Dutch Lady Milk Industries Berhad
Incorporated in 1963, Dutch Lady Milk Industries Berhad (Dutch Lady Malaysia) is a leading dairy company in Malaysia. It is owned by one of the largest dairy cooperative companies in the world, Royal FrieslandCampina NV, a Dutch multinational dairy company. Dutch Lady Malaysia was the first milk company to be listed on Bursa Malaysia in 1968 and the first to introduce Formulated Milk Powder for Children in Malaysia in 1988. Dutch Lady Malaysia, awarded as the Company of the Year 2014 by The Edge Billion Ringgit Club, manufactures and sells a wide range of quality dairy products for the home and export market, with all products enjoying a strong following in brands like Dutch Lady and Friso Gold. Through a unique collaboration between FrieslandCampina and four international research teams/universities, the South East Asian Nutrition Surveys (SEANUTS) study was commissioned to study the nutritional status and insufficiency thereof found to be present in South East Asian children up to 12 years old. [/box]
[box type=”info” align=”” class=”” width=””]About Royal FrieslandCampina
Every day, Royal FrieslandCampina provides millions of consumers all over the world with food that is rich in valuable nutrients. With annual revenue of 11.4 billion euros, Royal FrieslandCampina is one of the world’s five largest dairy companies, supplying consumer and professional products, as well as ingredients and half-finished products to the food industry and the pharmaceutical sector around the world. Royal FrieslandCampina has offices in 28 countries and almost 22,000 employees, and its products are available in more than 100 countries. The Company is fully owned by Zuivelcoöperatie FrieslandCampina U.A, with 19,244 member dairy farmers in the Netherlands, Germany and Belgium—making it one of the world’s largest dairy cooperatives. [/box]


Anugerah Drama Sangat Diperkenalkan, Kaki Drama Boleh Undi Artis Kegemaran Anda!

Untuk anda yang mengemari drama, satu berita gembira iaitu TV3 bakal melangsungkan Anugerah Drama Sangat (ADS) khusus buat peminat drama Malaysia pada bulan Disember nanti! Buat julung kalinya, ADS diadakan sebagai sebuah anugerah berprestij untuk meraikan setiap keringat dan tulang belakang industri hiburan kita.
13 KATEGORI & PELUANG UNTUK PEMINAT MENGHARGAI ARTIS KEGEMARAN
Tujuan ADS adalah untuk memberi peluang kepada peminat menghargai artis-artis kegemaran mereka dan juga pengkarya seni yang berada di belakang tabir iaitu penerbit, pengarah dan penulis skrip. Mereka merupakan komponen utama dalam mengadun sebuah karya yang dapat menyentuh jiwa penonton.

Antara drama-drama hebat yang menjadi sajian hiburan dan pembakar semangat bagi para penonton sepanjang pandemik ini termasuklah 7 Hari Mencintaiku 2, Melastik Ke Hatimu, Takdir Yang Tertulis, Budak Tebing, Sabarlah Duhai Hati, Kampung People 2 dan banyak lagi.

ADS akan mempertandingkan 13 kategori dan terdapat 8 kategori yang terbuka untuk undian peminat, selebihnya melalui penilaian juri professional. Bermula hari ini (3 Oktober 2021) sehingga 31 Oktober 2021, pukul 11.59 malam, peminat boleh mengundi bagi memilih pemenang dalam lapan kategori tersebut menerusi laman web www.xtra.com.my/anugerahdramasangat Setiap pengguna boleh mengundi sebanyak 10 kali sehari untuk setiap alat peranti.

LAYARI MEDIA SOSIAL & #AnugerahDramaSangat
Peminat boleh mengetahui info terkini tentang drama kegemaran anda, layari laman sosial Facebook, Twitter, YouTube dan Instagram TV3 iaitu @TV3Malaysia serta Instagram rasmi Drama Sangat iaitu @dramasangat! Layari laman web www.xtra.com.my/anugerahdramasangat dan gunakan #AnugerahDramaSangat untuk menghangatkan perbualan di laman media sosial!
Untuk maklumat lanjut dan perkembangan terkini tentang program TV3, layari www.xtra.com.my dan ikuti laman media sosial rasmi Facebook, Instagram & Twitter di @TV3Malaysia.


Anugerah Drama Sangat Julung Kali Diadakan 18 Disember Ini, Gandingan 2 Pengacara Hebat!

Peminat drama tempatan pastinya berdebar-debar untuk menyaksikan drama mana yang bakal bergelar Drama Popular dan Drama Terbaik pada tahun ini.  Kemeriahan berganda kerana gabungan dua pengacara hebat iaitu Nabila Huda dan Ain Edruce.
Anugerah Drama Sangat 2021 anjuran TV3 ini, julung kali diadakan dan bakal disiarkan secara langsung pada 18 Disember 2021, 9.00 malam – 11.00 malam di Pusat Dagangan Dunia Kuala Lumpur (WTCKL) dibawakan oleh foodpanda selaku penaja ini juga akan disiarkan secara strim langsung di tonton dan YouTube TV3 (@TV3MALAYSIAOFFICIAL) pada waktu yang sama.

ANUGERAH DRAMA SANGAT BERSAMA 2 PENGACARA HEBAT!

Menurut Dato’ Khairul Anwar Salleh, Ketua Pegawai Eksekutif Rangkaian Televisyen Media Prima dan Primeworks Studios, “Anugerah Drama Sangat 2021 (ADS 2021) diadakan sebagai penghargaan kepada warga produksi yang telah bertungkus-lumus menghasilkan kandungan kreatif drama buat penonton setia drama tempatan di Malaysia.

Dalam 11 kategori yang dipertandingkan, terdapat dua kategori utama yang dinanti-nantikan iaitu kategori Drama Popular dan Drama Terbaik. Drama Popular mendapat undian 100% daripada penonton manakala Drama Terbaik pula merupakan 100% undian juri. Malam anugerah ini nanti, kita akan dapat lihat adakah drama yang menjadi bualan hangat berjaya meraih anugerah Drama Terbaik?”
11 KATEGORI DIPERTANDINGKAN
Drama yang tercalon di dalam Anugerah Drama Sangat 2021 ini adalah drama yang disiarkan antara Januari 2020 hingga Jun 2021. Antara drama-drama hebat yang tersenarai dalam Anugerah Drama Sangat 2021 ialah 7 Hari Mencintaiku 2 (SR One Sdn Bhd), Melastik Ke Hatimu (OrangeTree Production Sdn Bhd), Takdir Yang Tertulis (Radius One Sdn Bhd), Budak Tebing (Country & Universal Sdn Bhd) dan banyak lagi.

Jangan lupa saksikan malam Anugerah Drama Sangat 2021 yang dibawakan secara langsung di TV3 oleh foodpanda pada 18 Disember 2021 pada pukul 9.00 malam. Untuk mendapatkan info terkini berkaitan Anugerah Drama Sangat, layari laman sosial Facebook, Twitter, YouTube dan Instagram TV3 iaitu @TV3Malaysia serta Instagram rasmi Drama Sangat iaitu @dramasangat! Layari laman web www.xtra.com.my/anugerahdramasangat dan gunakan #AnugerahDramaSangat dan #LagiDramaLagiRasa untuk menghangatkan perbualan di laman media sosial!


#RoadToAJL36: Semua Lagu Sedap! Ini Antara Pencipta Lagu Paling Banyak Tercalon Di AJL

Nampaknya bahang Anugerah Juara Lagu ke-36 tidak lama lagi akan berlangsung. Inilah masanya untuk anda melihat kehebatan penyanyi dan komposer kesayangan anda berentap bagi meraih pemenang anugerah tersohor ini. Kalau kita lihat dari musim AJL yang lepas, banyak lagu yang dipertandingkan datang dari pencipta lagu atau komposer yang sama. Agaknya dah berapa kali ya, komposer ini menyertai pentas berprestig sebegini?
Jom kita tengok antara pencipta lagu yang paling banyak tercalon untuk Anugerah Juara Lagu. Memang sedap-sedap lagu yang diciptakan!

Baca juga: [VIDEO] Viral Pelajar SPM Gigih Study Walaupun Air Banjir Dah Paras Lutut, Mantap!
PENCIPTA LAGU PALING BANYAK TERCALON AJL
Jom tengok siapa yang banyak cipta lagu di AJL!

1.Ajai

Ajai merupakan seorang penyanyi, pemuzik, penggubah lagu dan penerbit album yang cukup popular di Malaysia. Anak kelahiran Masai, Johor ini mula membabitkan diri dalam bidang muzik sejak tahun 1991 lagi sebagai pemain keyboard dan bass kumpulan Exists untuk empat album pertama mereka.
Sepanjang kariernya sebagai penyanyi dan komposer, beliau pernah memenangi anugerah Penyanyi Lelaki Popular pada tahun 2002 biarpun hanya tampil dengan satu single solo berjudul Bisikan Asmara pada tahun tersebut. Selain itu, beliau juga pernah memenangi anugerah Lagu Terbaik sebanyak tiga kali di Anugerah Industri Muzik. Ajai mula mencipta nama sebagai komposer apabila karya ciptaannya dinyanyikan oleh penyanyi Rem dalam album Semua Orang Tahu (1997). Sejak itu beliau mula mencipta lagu untuk artis-artis bernama besar seperti Saleem, Sheila Majid, Kris Dayanti dan Siti Nurhaliza.
Antara lagu-lagu ciptaan Ajai yang pernah mendominasi Anugerah Juara Lagu adalah,Kau Kekasihku,Percayalah, Seandainya Masih Ada Cinta,Ku Seru,Pulangkan,Tak Mungkin Kerana Sayang,Noktah Cinta dan Ku Akui.
2.Azmeer

Azmeer merupakan seorang komposer dan penulis lirik lagu di Malaysia. Beliau banyak menghasilkan lagu dan lirik untuk penyanyi terkenal tanah air seperti Dato’ Sri Siti Nurhaliza, Ziana Zain, Senario, Liza Hanim, Jeslina Hashim, Misha Omar dan ramai lagi.Bukan itu sahaja, beliau juga terkenal sebagai seorang juri dalam pelbagai rancangan realiti nyanyian dan juga juri pertandingan nyanyian besar seperti AJL.
Antara lagu hits yang berjaya menggegarkan pentas AJL ciptaanya adalah Purnama Merindu, Nian Dihati, Menadah Gerimis, Cinta Tersimpul Rapi, Siapa Sangka Siapa Menduga,Menadah Gerimis.
3.Adnan Abu Hasan

Allahyarham Datuk Adnan Abu Hassan merupakan seorang penerbit rakaman, penggubah lagu, penulis lirik, penyanyi dan pemuzik Malaysia.beliau telah banyak menerbitkan lagu-lagu hit seperti “Sinaran” nyanyian Sheila Majid dan “Janji Manismu” nyanyian Aishah. Lagu ciptaan beliau yang cukup popular antaranya “Jerat Percintaan” nyanyian Datuk Siti Nurhaliza.Bunga-bunga Cinta (Misha Omar), Camar Yang Pulang(Aishah) dan Di Persimpangan Dilema( Nora Ariffin).
Antara lagu-lagu yang hits di pentas AJL ciptaannya adalah, Di Persimpangan Dilema, Jerat Percintaan,Wajah Kekasih, Puncak Kasih, Bunga-Bunga Cinta dan Getaran Cinta Di Jiwa.
4.Helen Yap

Helen Yap merupakan satu figura muzik yang tidak asing lagi dalam seni nyanyian negara. Bukan sahaja mahir dalam ciptaan lagu, malah sebagai seorang berbangsa Cina, Helen sangat menjiwai dalam penciptaan lagu-lagu berbahasa Melayu. Antara lagu yang hits ciptaan beliau adalah Bisikan Asmara, Andainya Takdir, Engkau Bagaikan Permata, Bebas dan Itik Gembo-Gembo.
5. Hael Husaini

Inilah bakat baharu yang sedang menyinar di dalam industri muzik negara. Hael Husaini merupakan seorang penyanyi, komposer dan penulis lagu Malaysia.[1][2] Kerjaya Husaini dalam bidang muzik bermula dengan sesi uji bakat untuk rancangan realiti One In A Million (OIAM) pada tahun 2006. Bukan sahaja pandai mencipta lagu malah pandai juga menyanyi!
Antara lagu sendiri dan lagu ciptaanya yang hits di pentas AJL adalah, Jampi, Hajat, Haram, Nisan Cinta, Anta Permana, Belenggu Rindu, Hati & Peluang Kedua.

*Semua lagu best-best kan? AJL kali ini anda suka lagu yang mana?


Apa Hukum Jenaka Lucah & Lawak Tentang Rogol? Ini Jawapan Mufti

Jenaka berunsur lucah serta membuat lawak berkaitan rogol semakin menjadi-jadi dalam kalangan kita. Mereka merasakan perkara tersebut sesuatu yang biasa dan tidak salah. Sebenarnya, jenaka berunsur lucah dan membuat lawak berkaitan rogol bukannya satu perbuatan yang mulia malah, ia ditegah dalam Islam.
Baca juga: Batal Ke Wudhu Bila Angin Keluar Dari Faraj Wanita?

APA HUKUM JENAKA LUCAH & LAWAK TENTANG ROGOL?
Perkara itu dipersetujui oleh Pejabat Mufti Wilayah Persekutuan (PMWP) menerusi artikel menerusi artikel Irshad Al-Fatwa Siri Ke 636: Hukum berjenaka lucah dan lawak tentang rogol yang dikongsi PMWP menerusi laman sesawangnya, hari ini.

Soalan

Assalamualaikum tuan mufti. Apakah hukum berjenaka lucah dan membuat lawak tentang rogol dalam Islam? Jawapan tuan saya dahului dengan ucapan terima kasih.
Jawapan ringkas
Waalaikumussalam wbt. Hukum berjenaka lucah dan membuat lawak rogol adalah haram dalam Islam kerana ia mengancam keselamatan emosi dan mental orang yang ditujukan lawak tersebut. Malah budaya sebegini tidak seharusnya menjadi kebiasaan dalam masyarakat kerana perkataan-perkataan yang tidak senonoh pada umumnya adalah perkataan yang tercela, melainkan menyebut alat-alat sulit manusia atas tujuan pendidikan maka ia dibenarkan. Perbuatan ini juga boleh meninggalkan kesan yang negatif kepada pendengar terutamanya kanak-kanak. Wallahua’lam.
Huraian
Perkataan dan tutur kata merupakan fitrah bagi manusia untuk berkomunikasi serta berinteraksi antara satu sama lain. Namun agama Islam memberi peringatan kepada penganutnya tentang garis sempadan dalam berbicara untuk menjaga peribadi dan tingkah laku sebagai seorang Muslim. Firman Allah SWT:
مَّا يَلْفِظُ مِن قَوْلٍ إِلَّا لَدَيْهِ رَقِيبٌ عَتِيدٌ
Maksudnya: “Tidak ada sebarang perkataan yang dilafazkannya (atau perbuatan yang dilakukannya) melainkan ada di sisinya malaikat pengawas yang sentiasa sedia (menerima dan menulisnya).”
Surah Qaf (18)
Syeikh Mutawalli al-Sya’rawi dalam tafsirnya mengatakan bahawa setiap manusia akan dicatat perkataan dan amal perbuatan untuk dijadikan bukti ke atasnya pada hari kiamat. Sebagaimana Allah SWT akan mengarahkan anggota badan yang lain untuk menjadi saksi ke atas tuannya kelak, begitu juga dengan catatan amalan ini. Setiap perkara kebaikan yang dilakukan akan dicatat sepuluh kali ganda manakala perkara kejahatan akan dicatat sekali sahaja. Apa sahaja kebaikan walaupun sekadar niat yang terlintas di fikiran maka akan terus dicatat amal kebaikan oleh Allah SWT, dan tidak akan ditulis tentang kejahatan sehingga mana seseorang itu tenggelam di dalamnya. Namun Allah SWT masih memberi peluang kepada seseorang itu untuk sentiasa bertaubat dan bermuhasabah diri.[1]
[Lihat Tafsir Khawatir Imaniyyah: 16/700]
Lawak Rogol dan Lawak Lucah

Menurut Kamus Dewan Bahasa dan Pustaka, ‘lucah’ bermaksud kehinaan dan kejian yang dikaitkan dengan perempuan seperti pelacur, kecabulan dan lain-lain.[2] Manakala ‘rogol’ pula merujuk kepada perbuatan memperkosa atau mencabul kehormatan perempuan dan merupakan kesalahan jenayah.[3] Membuat lawak yang diselitkan dengan unsur lucah dan rogol adalah haram dalam Islam. Nabi SAW memerintahkan umatnya agar sentiasa menjaga kata-kata daripada terjebak dengan perkataan yang dilarang oleh syarak, sabda Baginda:
من كان يؤمن بالله واليوم الآخر فليقل خيراً أو ليصمت
Maksudnya: Sesiapa yang beriman kepada Allah SWT dan hari akhirat maka hendaklah dia berkata-kata yang baik ataupun diam
Riwayat al-Bukhari (6475)
Menurut hadis di atas, seorang Muslim dituntut agar menuturkan kata-kata yang baik ketika bergurau mahupun ketika perbincangan atau suasana yang serius. Bahkan Islam melarang umatnya daripada membincangkan berkenaan wanita di dalam satu majlis atau perkumpulan, sepertimana oleh Imam al-Zahabi yang meriwayatkan dari Ahnaf bin Qais:
جنبوا مجالسنا ذكر النساء والطعام, إني أبغض الرجل يكون وصافا لفرجه وبطنه
Maksudnya: “Elakkan majlis (perkumpulan) sesama kita daripada berbicara mengenai perempuan dan makanan. Sesungguhnya aku benci akan lelaki yang asyik berbicara mengenai seks dan keperluan perutnya”.
[Lihat Kitab Siyar A’lam al-Nubala’: m/s 64]
Perkataan berunsurkan lucah dan rogol adalah tergolong dalam perkataan yang dikeji dan tercela. Ini berdasarkan sabda Nabi SAW:
ليس المؤمن بالطعان, ولا اللعان, ولا الفاحش, ولا البذيء
Maksudnya: Seseorang yang beriman itu bukanlah daripada golongan yang suka mengaibkan orang lain, bukan daripada golongan yang melaknat orang lain, bukan daripada golongan yang suka mencarut, dan bukan juga daripada golongan yang suka yang suka berkata-kata keji dan buruk.
[Riwayat Tirmizi: 1977]
Imam al-San’ani mengatakan di dalam syarah kitab Bulughul Maram bahawa perkataan-perkataan yang bersifat keras, carutan dan provokatif adalah haram sama ada dalam bilangan yang banyak mahupun sedikit. Hadis di atas juga memberi pengajaran kepada umat Islam bahawa melaknat dan mencarut bukan daripada sifat seorang Mukmin yang sempurna imannya, namun larangan ini terkecuali kepada laknat ke atas orang kafir, laknat ke atas peminum arak dan juga kepada sesiapa yang dilaknat oleh Allah dan rasulnya.[4]
[Lihat Subulus Salam: 4/360]
Maka jelas kepada kita bahawa hukum membuat lawak lucah dan rogol adalah haram sama sekali dalam Islam. Ia mengancam keselamatan emosi dan mental orang yang ditujukan lawak tersebut malah budaya sebegini tidak seharusnya menjadi kebiasaan dalam masyarakat kerana perkataan-perkataan yang tidak senonoh pada umumnya adalah perkataan yang tercela.
Sumber: Pejabat Mufti Wilayah Persekutuan


Apa Hukum Sahur Ketika Azan Subuh? Waktu Imsak Habis!

Sahur Ketika Azan Subuh
Rasulullah Shallallaahu ‘alaihi wa Sallam bersabda:
إِذَا سَمِعَ أَحَدُكُمُ النِّدَاءَ وَالْإِنَاءُ عَلَى يَدِهِ، فَلَا يَضَعْهُ حَتَّى يَقْضِيَ حَاجَتَهُ مِنْهُ
“Apabila salah seorang di antara kamu mendengar panggilan (azan subuh) sedangkan bekas (minuman) masih ada di tangannya, maka janganlah ia meletakkannya sehingga ia menyelesaikan hajat darinya (menghabiskan minum).” (Hadis Riwayat Ahmad, no. 10629. Abu Daud, Kitab ash-Shaum, no. 2350. Al-Hakim, al-Mustadrak, no. 729. Al-Baihaqi, as-Sunan al-Kubra, no. 8019. Dinilai sahih oleh al-Hakim, adz-Dzahabi, dan al-Albani. Hasan oleh al-Wadi’i dan al-Arnauth. Lihat: al-Albani, as-Silsilah ash-Shahihah, 3/381. Muqbil B. Hadi al-Wadi’i, al-Jaami’ ash-Shahih mimma Laisa fii Shahihain, 2/373-374. An-Nawawi turut memperakui kesahihannya dalam al-Majmu’ Syarah al-Muhadzdzab, 6/312)

Syaikh Muqbil B. Hadi al-Wadi’i rahimahullah meletakkan hadis ini dalam bab:
“Mendengar Azan Sementara Bekas (Minuman) Berada Di Tangan Maka Dibolehkan Untuk Minum Darinya.” (Rujuk: al-Jaami’ ash-Shahih mimma Laisa fii Shahihain, m/s. 373)
Salah seorang perawi hadis ini, ‘Ammar B. Abi ‘Ammar (perawi Abu Hurairah) menyatakan:
وَكَانَ الْمُؤَذِّنُ يُؤَذِّنُ إِذَا بَزَغَ الْفَجْرُ

“Bahawasanya mereka mengumandangkan azan setelah terbit fajar.” (Hadis Riwayat Ahmad, no. 10630. Dinilai sahih oleh al-Albani dan al-Arnauth)

Di antara riwayat lain yang menguatkan hadis ini adalah hadis daripada Abu Umamah radhiyallahu ‘anhu.
Beliau berkata:
أُقِيمَتِ الصَّلاَةُ وَالإِنَاءُ في يَدِ عُمَرَ فَقَالَ: أَشْرَبُهَا يَا رَسُولَ الله؟ فَقَالَ: نَعَمْ، فَشَرِبَهَا
“Pernah ketika solat hendak didirikan (iqamah) sedangkan bekas (minuman) masih di tangan Umar (al-Khaththab radhiyallahu ‘anhu). Dia bertanya kepada Rasulullah Shallallaahu ‘alaihi wa Sallam, “Adakah aku boleh meminumnya?” Rasulullah menjawab, “Boleh.” Maka ‘Umar pun meminumnya.” (Tafsir ath-Thabari, 3/527, no. 3017. Dinilai sahih isnadnya oleh Ahmad Muhammad Syakir, dan hasan oleh al-Albani)
Juga hadis daripada Abu az-Zubair, beliau berkata:
قَالَ: سَأَلْتُ جَابِرًا عَنِ الرَّجُلِ يُرِيدُ الصِّيَامَ وَالْإِنَاءُ عَلَى يَدِهِ لِيَشْرَبَ مِنْهُ، فَيَسْمَعُ النِّدَاءَ، قَالَ جَابِرٌ: كُنَّا نُحَدَّثُ أَنَّ النَّبِيَّ صَلَّى اللهُ عَلَيْهِ وَسَلَّمَ قَالَ: ” لِيَشْرَبْ
Aku pernah bertanya kepada Jabir tentang seseorang yang hendak berpuasa sedangkan ia masih memegang bekas untuk minum, kemudian ia mendengar panggilan (azan Subuh).
Jabir menjawab:
“Kami pernah mengatakan perkara seperti itu kepada Nabi Shallallaahu ‘alaihi wa Sallam dan beliau bersabda, “Hendaklah ia minum.” (Hadis Riwayat Ahmad, no. 14755.
Al-Albani berkata, “Wa Isnaduhu laa ba’sa bihi fii asy-Syawaahid (Isnadnya tidak mengapa dapat diguna untuk penguat).” (as-Silsilah ash-Shahihah, 3/381) al-Haitsami berkata, “Diriwayatkan oleh Ahmad dan isnadnya hasan.” (Majma’ az-Zawa’id, no. 4858) Syu’aib Al-Arna’uth menyatakan, “Hasan lighairihi, dan sanad hadis ini dha’if kerana buruknya hafalan Ibnu Lahi’ah.”)
Syaikh al-Albani rahimahullah menyatakan:
وفيه دليل على أن من طلع عليه الفجر وإناء الطعام أو الشراب على يده أنه يجوز له أن لا يضعه حتى يأخذ حاجته منه فهذه الصورة مستثناة من الآية: وكلوا واشربوا حتى يتبين لكم الخيط الأبيض من الخيط الأسود من الفجر. فلا تعارض بينها وما في معناها من الأحاديث وبين هذا الحديث ولا إجماع يعارضه بل ذهب جماعة من الصحابة وغيرهم إلى أكثر مما أفاده الحديث وهو جواز السحور إلى أن يتضح الفجر وينتشر البياض في الطرق راجع ” الفتح ( 4 / 109 – 110 ) لأن من فوائد هذا الحديث إبطال بدعة الإمساك قبل الفجر بنحو ربع ساعة. لأنهم إنما يفعلون ذلك خشية أن يدركهم أذان الفجر وهم يتسحرون ولو علموا هذه الرخصة لما وقعوا في تلك البدعة
“Dalam hadis ini terdapat dalil yang menunjukkan bahawa sesiapa sahaja yang mengetahui fajar telah terbit tetapi bekas makanan atau minuman masih berada di tangannya, dia boleh segera menyelesaikan keperluannya tersebut (makan dan minum).
Ini adalah bentuk pengecualian dari ayat “… makan serta minumlah sehingga jelas bagimu benang putih dari benang hitam, iaitu terbitnya fajar (masuknya waktu Subuh).” (Surah al-Baqarah, 2: 187)
Ayat ini dan hadis-hadis yang semakna dengannya tidak bertentangan dengan hadis tersebut. Tiada pula ijma’ ulama yang bertentangan dengannya. Bahkan sejumlah sahabat dan selain mereka berpendapat selari dengan makna hadis ini iaitu boleh makan sahur sehingga jelas terbitnya fajar dan menyebarnya cahaya di jalan-jalan (setelah jelas masuknya waktu Subuh).
Lihatlah di kitab Fathul Bari (4/109-110). Dalam masa yang sama, hadis ini menolak bid’ah tentang penetapan waktu imsak sekitar 15 minit sebelum terbitnya fajar (sebelum masuknya waktu Subuh). Kebanyakan mereka yang mengamalkannya adalah disebabkan bimbang berkumandangnya azan Subuh dalam keadaan mereka sedang bersahur. Kalaulah mereka mengetahui rukhsah (keringanan) ini, sudah tentu mereka tidak akan terjerumus ke dalam bid’ah sedemikian rupa.” (Tamamul Minnah fii Ta’liq ‘ala Fiqhus Sunnah, m/s. 417-418)
Dari YouTube

Akhir kata
Foto Kredit: deliciouslyella.com
Janganlah kita tinggalkan begitu sahaja sunnah bersahur ini walaupun hanya dengan kurma kering mahupun seteguk air. Selain beberapa hikmah dan bentuk barakah (tambahan kebaikan) yang dapat kita lihat secara umum, di sana masih ada lagi bentuk-bentuk barakah yang hanya diketahui di sisi Allah Ta’ala.
Menyahut sunnah makan sahur ini juga termasuk ke dalam ciri-ciri mengerjakan puasa di atas keimanan dan mengharapkan pahala Allah Subhanahu wa Ta’ala. Yang dengannya akan menjadi sebab diampunkan dosa-dosa kita yang telah lalu dan semoga kita dimasukkan ke dalam golongan orang-orang yang bertaqwa.


“Rasa Macam Nak Mati”- Ini 10 Cara Anda Perlu Buat Bila Berhadapan Anxiety Attack

Kita semua mengalami debaran and keresahan dari semasa ke semasa. Bagi kebanyakan orang, rasa panik, fobia, gugup, gementar atau bimbang adalah lumrah dan hanyalah sementara. Namun bagi sebahagian daripada kita, keresahan berlaku terlalu kerap sehingga ianya mula bertukar menjadi satu gangguan yang tidak normal. Ini boleh menandakan bahawa anda sedang mengalami Anxiety Disorder atau Panic Attack.
Baru-baru ini salah seorang selebriti terkenal negara iaitu Diana Danielle dan Maya Karin turut berkongsikan pengalaman mereka di laman media sosial apabila berhadapan dengan anxiety attack. Tidak boleh tidur, sesak nafas dan berdebar-debar adalah antara masalah yang akan dialami oleh serangan ini yang ternyata tiada ubat yang boleh sembuhkannya.

ORANG TENGOK MACAM SIHAT, RUPA-RUPANYA…

Anxiety .

Macam mana mahu cakap eh . Orang yang tak rasa dia takkan paham . Sakit dia lagi perit . Orang tengok macam sihat tapi dalaman tu tak kuat . Rasa dia memang rasa nak mati . Memang sakit dia tidak ada luka , tidak ada lebam ,tiada apa apa pon . Bila pergi jumpa doktor ,check memang tak ada apa . Malah ada yang anggap anxiety ni sakit jiwa lah , gila lah mental lah . Sebab tak rasa kan ? Kalau dah rasa barulah tahu ye . Sakit ni bukan kita minta tapi dia akan terus attack tanpa bagi hint . Sesiapa je boleh kena sebenarnya .

Saya terangkan dengan ringkas dan mudah faham . Anxiety ni dia akan buat sesorang tu cemas tanpa sebab , sukar bernafas ,jantung berdegup dengan cepat , tak boleh tidur , terlalu memikirkan sesuatu benda dalam satu masa , pikiran kacau bilau , yang paling takut ialah selalu pikir tentang kematian .
Dengar memang orang akan ketawa, tak dinafikan. Kalau cerita pada orang pon orang akan cakap gila . Gila itu lain , tekanan itu lain . Rata rata yang kena anxiety tu disebabkan oleh penat dari segi mental dan fizikal dan kerap berfikir tanpa tujuan dan banyak faktor juga .
ADA YANG SAMPAI MENINGGAL DUNIA

Anxiety ni nak pulih memang ambil masa . Ada yang hidapnya sejak kecil sampai dewasa . Ada yang hidap bertahun tahun . Ada yang meninggal dunia . Ye . Orang tengok sebelah mata tapi jangan lah rasa . Memang kalau dilihat dengan mata kasar , penghidap anxiety ni mereka tak tunjuk . Selalu menangis tanpa sebab kerana ketakutan dan cemas .
Bila nak tidur takut , semua takut. Keluar rumah takut . Senang cerita semua takut dan cemas . Ada yang hilang selera makan hingga menjadi kurus kering . Tidak keluar rumah seolah olah merasakan ada sesuatu akan terjadi padahal tidak . Selalu rasakan “jap lagi aku akan mati” padahal tidak berlaku . Hidup jadi murung dan kemurungan pun berlaku .
Pesakit yang hidap anxiety ni boleh pulih, tapi dia takkan pulih 100% . Bergantung pada seseorang itu jugak . Yang menentukannya ialah MINDSET . Tak ada seorang pon yang mahukan jadi macam ni kan? Malah saya juga . Ada yang tak paham mereka akan cakap macam-macam, kurang iman lah , kurang agamalah dan memacam lah. Salah . Saya bagithu sikit ye . Apabila pesakit anxiety mahu solat ,solatnya pon memang tidak akan khusyuk . Macam mana saya tahu ? Saya juga pernah alami anxiety jadi saya sangat memahmi .
10 TEKNIK RAWATAN ANDA BOLEH BUAT UNTUK LAWAN ANXIETY DISORDER

Disini saya nyatakan cara mengubati anxiety secara umum . Kalau ada yang nak tambah pon boleh.
1)Dekatkan diri dengan tuhan. Banyakkan istighfar ,selawat .inshallah .
2) Tolong jauhkan diri dengan orang yang negatif . Biar tak ada kawan yang ramai asalkan kawan yang berkualiti . Bila berkawan dengan orang yang negatif, minda kita akan stress dan bertambah parah anxiety.
3) Mindset . Selalu cakap dalam hati dan tukar mindset “aku sihat ,tak takut ” . Kadang sebab mindset kita lemah . Betulkan mindset .
4) Jangan berseorangan . Selalulah bergaul ,berbual dan cerita masalah pada orang yang memahami . Luah segalanya ,mesti lega.

5) Buat aktiviti yang seronok bersama kawan kawan , suami ,anak anak atau parents untuk mengelakkan berfikir terlalu banyak dan cemas . Sedikit sebanyak boleh membuatkan kita lupa tentang “benda” itu .
6) Jangan tidur keseorangan. Sentiasa tidur berteman supaya boleh tangani jika berlaku yang tidak diingini. Contoh pesakit anxiety akan kurang tidur dan cepat cemas ,atau mungkin sesak nafas . Orang sekeliling sangatlah penting dan main peranan .
7)Jika perlu , dapatkan nasihat doktor psy . Anxiety bukan gila . Jangan takut . Sedikit sebanyak boleh melegakan pesakit. Mereka lagi memahami, dapatkan nasihat mereka .
8) Makan maknan yang sihat . Banyakkan minum air masak .
9)Cabar diri untuk pecah tembok yang anda takut. Contohnya takut untuk keluar rumah . Cabar diri untuk keluar dan yakin . Tukar mindset. Inshallah boleh .
10) Sokongan moral mental dan fizikal . Sokongan dari keluarga ,suami ,isteri , kawan kawan dan mereka yang paham apa itu anxiety . Sentiasalah bagi dorang support .

Ada yang tanya “macam mana boleh kena anxiety ?” . Hmm seperti apa yang saya tahu kemungkinan dari mental fizikal yang penat ,lemah , kerap berfikir , stress sebab jaga anak , kerja , bisnes , stress pasal orang , dan sebagainya (sila rujuk pakar) . Kalau benda nak datang kita pun tidak akan jangka . Sesiapa akan kena . Artis pun kena apatah lagi kita orang biasa.
Akhir kata , anxiety ni datang tanpa bagi hint . Saya percaya semua orang tidak mahu rasakan sakit “misteri” ni . Sesetengah pesakit anxiety tak dapat kawal, boleh mengakibatkan kematian . Anxiety bukan gila . Pleaselah alert if ada kekawan atau ada yang hidapi benda ni . Bagi support dan inshallah semua akan jadi sedia kala .
-Spread love-
Sumber :Diana Daniella, Shehnaz Khan


‘Covid Ni Tajam, Lawan Guna Kentut’- Jawapan Kreatif Adik Taska Ini Buat Netizen Terhibur!

Kementerian Pembangunan Luar Bandar bercadang membuka Taman Asuhan Kanak-Kanak (TASKA), dan Taman Bimbingan Kanak-kanak (TABIKA). Memetik laporan dari wartawan Juliana Shahrin, sebelum ini memang ramai dalam kalangan ibu bapa dari golongan M40 yang membuat permohonan untuk menghantar anak-anak ke Taska dan Tabika tetapi melebihi pendapatan bulanan.
Bukan itu sahaja, wartawan juga mengambil kesempatan untuk menemubual para murid di Taska tersebut untuk mendapat reaksi pelbagai dan ternyata jawapan yang diberikan adalah sangat comel!

‘COVID19 NI TAJAM-TAJAM, KENA KENTUT’

Namun, apa yang mencuri tumpuan adalah soalan yang ditanya oleh wartawan Buletin Utama kepada salah seorang murid Taska bernama Muhammad Rifqi Mohad Rizuan di Putrajaya semalam. Sangat mencuit hati adalah apabila ditanyakan ‘Apa itu Covid’, jawapan adik comel ini sangat lain dari yang lain!

Bagi kanak-kanak, Covid-19 adalah makhluk yang tajam dan hanya kentut yang mampu menumpaskannya. pic.twitter.com/pqeGBKpw2z
— Hasrul Rizwan (@HasrulRizwan) July 1, 2020

‘BAYANGKAN KALAU BETUL APA BUDAK NI CAKAP’
Ternyata ramai dalam kalangan netizen yang terhibur dengan jawapan diberikan oleh si cilik ini dan ada juga yang mengatakan bahawa kemungkinan teori yang disampaikan adalah betul.

Bukan itu sahaja, ada juga yang mengatakan bahawa kanak-kanak ini mungkin mempunyai masa depan yang cerah menggantikan wira negara kita iaitu Datuk Dr. Noor Hisham Abdullah!

KEMAS | Cadang Buka Taska & Tabika Swasta Untuk M40
KEMAS | Cadang Buka Taska & Tabika Swasta Untuk M40Kementerian Pembangunan Luar Bandar bercadang membuka Taman Asuhan Kanak-Kanak (TASKA), dan Taman Bimbingan Kanak-kanak (TABIKA).Butirannya bersama Juliana Sharin.
Posted by Buletin TV3 on Wednesday, July 1, 2020

Sumber: Buletin TV3, Hasrul Rizwan


Dilabel ‘Sakit Mental’, Rupanya Ada 5 Jenis Halusinasi Yang Mungkin Anda Pernah Alami!

Seringkali kita mendengar perkataan ‘halusinasi’ dikaitkan dengan orang yang mabuk, khayal atau ada masalah mental bukan? Namun, ia tidak dipandang secara serius dan mendapat perhatian yang sepatutnya kerana mudah untuk melabel seseorang itu ‘gila’. Rupanya, ramai yang masih tidak tahu dengan jelas apa itu halusinasi?
Berdasarkan laman Twitter dari MedTweet, menyenaraikan lima jenis halusinasi yang seringkali terjadi kepada manusia. Perhatikan tanda-tanda ini kerana anda mungkin sering menghadapinya!

Baca juga: 4 Ciri Orang Perangai ‘Toksik’ Yang Anda Kena Elak Di Tempat Kerja, Jaga Mental Kita!
APA ITU HALUSINASI? ADA 5 JENIS YANG ANDA KENA TAHU

Halusinasi adalah suatu gangguan persepsi tanpa sebarang rangsangan objek, atau dengan pemahaman yang mudah, ianya adalah persepsi palsu namun dilihat sebagai sesuatu yang nyata bagi seseorang individu.

1. Halusinasi pendengaran
Gangguan persepsi deria pendengaran di mana seseorang itu mendengar suara-suara bisikan ghaib sebagai contohnya. Gangguan ini sering dialami oleh mereka yang menghidapi masalah psikiatri seperti skizofrenia, bipolar, kemurungan atau pun dibawah pengaruh dadah psikoaktif seperti pil kuda dan syabu.
2. Halusinasi penglihatan
Gangguan persepsi deria penglihatan di mana seseorang itu boleh melihat imej ghaib yang orang lain tidak dapat menglihatnya. Gangguan ini biasanya disebabkan oleh penyakit-penyakit organik seperti migrain yang teruk, epilepsi atau pun di bawah pengaruh dadah dan alkohol.
3. Halusinasi hidu/bau
Gangguan persepsi deria bau di mana seseorang itu boleh bau haruman atau bau busuk yang hanya mereka sahaja dapat membaunya. Gangguan ini biasanya disebabkan oleh penyakit-penyakit organik seperti barah otak, epilepsi atau trauma pada bahagian otak.
4. Halusinasi sentuhan
Gangguan persepsi deria sentuh di mana seseorang itu dapat berasa disentuh oleh sesuatu walaupun sebenarnya tiada yang menyentuhnya. Rasa sentuhan itu biasanya dikatakan seperti serangga merayap di kulit sebagai contohnya. Gangguan ini biasanya disebabkan oleh pengambilan dadah atau alkohol berlebihan.
5. Halusinasi rasa
Gangguan persepsi deria rasa di mana seseorang itu dapat merasa manis, pahit, masam, masin dilidahnya walaupun itu bukan rasa yang sebenarnya. Ia juga biasanya disebabkan oleh penyakit-penyakit organik seperti barah otak.

*Pastikan anda mendapat rawatan pakar kalau mempunyai segala jenis tanda halusinasi yang disenaraikan di atas ya. Tapi, selalunya orang yang senang berhalusinasi ini adalah kerana sedang ‘mabuk cinta’…
Sumber: Twitter @MedTweetMY


Kenali Apa Itu ‘Happy Hypoxia’, Pembunuh Senyap Covid-19!

Ini pembunuh senyap covid!
Saban hari, kes jangkitan Covid-19 semakin merisaukan. Ini juga termasuk kes-kes jangkitan yang tidak menunjukkan sebarang simptom oleh kerana jangkitan virus varian baharu. Salah satu simptom yang dikatakan menjadi ‘pembunuh senyap’ adalah Happy Hypoxia yang terjadi kerana kekurangan oksigen dalam badan. Mungkin ramai yang tidak sedar tetapi anda kena ‘alert’ dengan kondisi sebegini! Jom baca penjelasan dari pakar.

Kenapa dipanggil Happy Hypoxia?

Tahu tak apa itu Happy Hypoxia? Happy bukan maksudnya gembira? Hypoxia pula bermaksud apabila individu mengalami masalah kekurangan oksigen dalam badan kurang daripada 95 peratus.

Ini kerana pesakit Covid-19 kelihatan tenang, normal dan ceria seperti biasa tetapi tahap oksigen mereka rendah.
Mereka tidak menunjukkan sebarang gejala sukar bernafas walaupun tahap oksigen dalam badan rendah.

Ini menyebabkan kekeliruan apabila doktor sukar mengenal pasti pesakit Covid-19 yang alami Hypoxia kerana otot pernafasan mereka tidak menunjukkan tanda sukar bernafas.
Happy Hypoxia ini boleh menjadi pembunuh senyap kerana apabila masalah kekurangan oksigen ini tidak dapat dikesan dan dirawat lebih awal, pesakit Covid-19 boleh meninggal dunia.
Jadi, bagaimana ingin mengesan Happy Hypoxia?

Sekiranya pesakit Covid-19 ini berada di hospital, maka Hypoxia boleh dikesan awal kerana tahap oksigen pesakit sentiasa dipantau setiap empat jam.
Bagi pesakit Covid-19 yang dikuarantin dirumah, kalian digalakkan membeli Pulse Oximeter(gambar) untuk memantau tahap oksigen mereka dan segeralah ke hospital jika tahap bacaan oksigen kurang daripada 95 peratus.
Bantu saya sebarkan dalam semua platform media sosia tentang info ini agar kes kematian di rumah disebabkan Covid-19 takkan berlaku lagi.
Sumber: Dr. Samhan


Apa Itu HFMD? Ibubapa Perlu Ambil Langkah Berjaga-Jaga Melalui Perkongsian Kisah Si Ibu Ini!

“Kenapa tangan anak aku ni naik biji-biji banyak nii? Aduh, risau pulak “
APA ITU HFMD?
http://www.caribflame.com/

HFMD atau lebih dikenali sebagai penyakit tangan, kaki dan mulut adalah disebabkan oleh Coxsackie Virus A16 dan diikuti oleh Enterovirus 71 (EV 71). Virus ini merebak melalui air liur, sentuhan cecair lepuh (blister) dan najis dari mereka yang berpenyakit. Ibubapa yang mempunyai anak yang masih kecil perlu berjaga-jaga kerana penyakit ini mudah dijangkiti oleh kanak-kanak berumur 5 tahun ke bawah.
TANDA-TANDA HFMD
http://www.thefinder.com.sg/

1. Demam

2. Ulser di tekak dan mulut
3. Ruam dengan lepuh di tapak tangan, kaki, lutut dan kawasan lampin
4. Sakit kepala dan hilang selera makan.
PERKONGSIAN PENGALAMAN ANAK DAN HFMD
Mama syak baby chair ni la punca Airil dapat virus HFMD. Sebab esoknya Airil demam. Silap mama malam tu tak bawa baby wipes. Kerusi tu pun tak nampak kotor so tak ada la nak lap lap. Biasa selagi tak kena memang tak beringat. So lepas ni mama dah standby segala protection before and after duduk kat mana-mana kena lap dulu habis bersih. Biar la org kata pulun pun.. yang nak menjaga anak tak sihat tu nnti kita jgk.
www.facebook.com/meena.amrina
Biji-biji di tangan

Avoid pergi play area kalau dah musim hfmd. HFMD ni wajib kuarantin. Kuarantin means duduk di rumah. Pergi klinik mintak pengesahan doctor untuk sahkan anak kena hfmd. Langsung tak boleh hantar anak ke taska/sekolah. Keluar pegi mkn, pergi playground, pergi jalan-jalan, supermarket, shopping mall semua tak boleh. Sebab hfmd mudah berjangkit dari sentuhan. Buat parents yang lain pun, make sure standby dalam handbag antibacterial wipes/spray or dettol anticeptic, sanitizer ke.. bawak jer pergi mana-mana pun.
www.facebook.com/meena.amrina
Tapi kalau dah kena jugak, tak boleh laa nak tolak takdir. Redha dan kuarantin sampai anak betul-betul sihat.
Note: Alhamdulillah masa saya share ni anak saya dah sihat pun. Lepas seminggu dah kering semua biji-biji dekat kulit tu. Saya just sapu vco dan bagi dia minum vco. Memang cepat baik.
Sumber: Amrina Meena


Klik & Bayar, PayFo Sedia Platfrom Pembayaran Elektronik Digital Paling Mudah Dan Canggih

Selari dengan perkembangan teknologi, sistem pembayaran dan urusan kewangan juga turut bertukar menjadi cashless. Kita lebih tertumpu kepada sistem kewangan secara dalam talian/online, atau ketika urusan pembayaran di kaunter ramai dalam kalangan kita yang hanya menggunakan pembayaran secara ‘pay wave’.
Oleh itu, terdapat beberapa platform yang anda boleh gunakan sebagai pengganti kepada urusan kaunter terutama dalam urusan pembayaran bil supaya lebih mudah dan cepat. Salah satunya adalah dengan menggunakan aplikasi Payfo yang ternyata sangat memudahkan dan boleh dapat pulangan ganjaran yang hebat!

APA ITU PAYFO?

Payfo ditubuhkan pada tahun 2018 dengan satu tujuan yang jelas iaitu untuk mewujudkan kemudahan teknologi di Malaysia melalui teknologi kewangan paling terkini . Payfo yang dimiliki sepenuhnya oleh Percetakan Nasional Malaysia Berhad (PNMB), merupakan inkubator yang akan merancakkan lagi ruang kewangan negara dengan menyediakan penyelesaian teknologi yang dapat membantu golongan B2B dan B2C.

Sehingga kini, platform Payfo masih lagi dalam proses membangunkan beberapa aplikasi Fintech iaitu Subspays, Bepasar dan Kredids . Terkini, Payfo sudah melancarkan aplikasi kewangan pertamanya yang dikenali sebagai Joy.

1.Subspays adalah platform subsidi separa autonomi dan tanpa tunai dimana agensi kerajaan negeri dan persekutuan dapat menguruskan peruntukan subsidi mereka kepada kumpulan B40 di Malaysia.
2.Bepasar adalah platform yang memudahkan dan lancar untuk sistem kiriman wang pulang, membayar bil di rumah dan juga menyediakan produk pilihan dari negara asal sesuatu barang tersebut melalui e-marketplace.
3.Kredids pula menangani keperluan perniagaan dalam pembiayaan rantaian bekalan. Pada mulanya memberi khidmat buat syarikat pembiayaan pemfaktoran, kini telah merangkumi P2P dan ECF, serta institusi kewangan tradisional untuk menyediakan syarikat dengan penyelesaian pembiayaan alternatif cepat.
JOY PLATFORM PEMBAYARAN ELEKTRONIK TERKINI

Terbaharu, Joy adalah platform pembayaran elektronik, e-dagang, dan ‘Omni-Channel All-Inclusive’ yang bertujuan untuk memberi manfaat kepada pengguna dan pedagang. Platform digital ini akan membantu peniaga dalam talian dan luar talian untuk menarik pelanggan mereka dan meningkatkan pelanggan kekal melalui sistem ganjaran atau cashback. Dalam erti kata lain, pengguna akan dapat menikmati kemudahan e-wallet bersama sistem cashback sementara pedagang akan memperkuatkan lagi hubungan mereka bersama pelanggan, kerana pelanggan didorong untuk kembali dengan tujuan memperoleh lebih banyak wang tunai dalam bentuk ganjaran. Bayangkan membeli barangan runcit, menyewa kereta atau membeli kereta dalam satu aplikasi! Mudah!
Ciri unik dalam aplikasi Joy pertama kali tersedia sebagai platform eksklusif untuk pekerja Kumpulan Al-Bukhary, yang kini berjumlah 200,000 orang. Dalam masa terdekat, melalui perkongsian dengan beberapa pasaran tinggi, aplikasi Joy dijangka akan mempunyai jumlah pengguna Joy mencecah sehingga 5 juta.
Sehingga kini, Joy telah mempunyai ikatan bersama rakan jenama yang kuat seperti MPH Bookstore, Altel, Kaodim, Komugi, Tradewinds Hotels, Menara Optometry dan Affin AXA.


Apa Itu Penyakit ‘Ain? Ini 6 Tanda & Kesannya Perlu Tahu

Baru-baru ini tular tentang kisah seorang social media influencer yang dikatakan telah terkena penyakit ‘ain. Memang tidak dinafikan pada zaman sekarang ini kita sudah terbiasa untuk berkongsi berita dan kegembiraan dengan kenalan serta pengikut di laman seperti Instagram dan Facebook.
Setiap perbuatan yang kita lakukan tak kira baik atau buruk pasti ada kesannya. Tanpa kita sedari, pasti ada mata-mata yang memerhatikan setiap perkara yang kita kongsikan di laman sosial.

Menerusi perkongsian kita juga, ia boleh menjadi ruang untuk orang memberikan pelbagai komen dan boleh menimbulkan rasa iri hati atau kebencian daripada orang lain.

Apa sebenarnya penyakit ‘ain dan bagaimanakah seseorang itu boleh terkena dan apa pula kesannya pada seseorang?

Jom ketahui lebih lanjut.
Apakah Penyakit ‘Ain?
Penyakit ‘ain ialah penyakit yang disebabkan oleh pandangan mata yang disertai sifat iri atau rasa takjub terhadap apa yang dipandang.
Tak kiralah orang yang memandang itu jahat, orang yang dengki atau orang yang soleh sekalipun, penyakit ‘ain ini boleh datang dari sesiapa sahaja.
Menurut Laman Web Mufti Wilayah Persekutuan, penyakit ‘ain adalah thabit (kukuh) di dalam nas-nas syara’.
Allah SWT berfirman:
وَإِن يَكَادُ الَّذِينَ كَفَرُوا لَيُزْلِقُونَكَ بِأَبْصَارِهِمْ
Maksudnya: Dan sesungguhnya orang-orang yang kafir itu, hampir-hampir menggelincir dan menjatuhkanmu dengan pandangan mereka (yang penuh dengan permusuhan dan kebencian).
Surah al-Qalam (51)
Menerusi firman Allah di atas, Ibn Abbas, Mujahid dan lain-lain berkata: (لَيُزْلِقُونَكَ) bermaksud mereka hendak menggelincirkan. (بِأَبْصَارِهِمْ) “Dengan mata mereka, maksudnya mereka dengki kepadamu kerana kebencian mereka terhadapmu. Seandainya bukan kerana perlindungan dan pemeliharaan Allah pada dirimu dari mereka (nescaya engkau tidak selamat)
Menerusi ayat ini, jelaslah bahawa sasaran serta pengaruh “mata” adalah benar-benar nyata kewujudannya atas perintah Allah SWT.

Kredit Foto : suara.com
Terdapat hadis yang menguatkan lagi kebenaran tentang penyakit ‘ain.
Daripada Abu Hurairah RA, Nabi SAW bersabda :
الْعَيْنُ حَقٌّ
Maksudnya: “Al-‘ain itu adalah haq (benar).”
Dalam hadis yang diriwayatkan daripada Ibn Abbas R.Anhuma, Nabi SAW bersabda:
الْعَيْنُ حَقٌّ وَلَوْ كَانَ شَىْءٌ سَابَقَ الْقَدَرَ سَبَقَتْهُ الْعَيْنُ وَإِذَا اسْتُغْسِلْتُمْ فَاغْسِلُوا
Maksudnya: Al-‘Ain itu haq (benar). Jika ada sesuatu yang menjangkaui qadar maka ‘ain lah (yang dapat menjaungkauinya). Jika diminta kepada kamu untuk mandi (untuk penyembuhan), maka mandilah.
Riwayat Muslim (5831)
Imam Nawawi berkata : Pada hadith ini terdapat ithbat (ketetapan) pada takdir Allah SWT serta kebenaran tentang penyakit ‘ain dan perkara ini sangat berbahaya.
(Lihat Syarh al-Nawawi ‘ala Sahih Muslim 7/328)
Punca Terjadinya Penyakit Ain
Menurut Al-Hafiz Ibnu Hajar al-Asqalani dalam kitab Fathul Bahri, ‘ain adalah pandangan hasad daripada tabiat yang buruk yang boleh menyebabkan mudarat pada orang yang dipandangnya.
Yang menakutkan lagi, penyakit ‘ain ini juga boleh timbul tanpa ada rasa dengki dan tidak disengajakan.
Al-Hafiz Ibnu Hajar turut berkata, ‘Ain boleh terjadi dengan rasa takjub walaupun tanpa ada sifat iri dan hasad, (boleh juga terjadi) walaupun daripada orang yang mencintai dan (walau) daripada seorang yang soleh (tanpa disengajakan).”(Lihat Fath al-Bari, 10/203-205)

Kredit Foto : suara.com
Penyakit ‘Ain Bukan Perbuatan Sihir
Penyakit yang berpunca dari pandangan mata ini bukanlah perbuatan sihir seperti apa yang sesetengah orang anggap.
Memetik kata dari pendakwah Ustaz Hadi Talhah, penyakit ‘ain bukanlah perbuatan sihir. Berbanding sihir yang melibatkan angkara manusia dan syaitan, penyakit ‘ain pula timbul dari pandangan mata seseorang kepada orang lain.
Baca juga: 7 Tanda Anak Kita Masih Terselamat Daripada Ketagihan Gajet – Dr Taufiq Razif
Kesan & Tanda-Tanda Penyakit Ain
Tambah Ustaz Hadi Talhah, penyakit ‘ain ini semacam gangguan yang tidak normal bagi seseorang.
Seseorang itu juga tidak semestinya sakit bila tertimpa penyakit ini, kesannya boleh dirasai dengan cara lain seperti sering keresahan, tidak boleh tidur dan sebagainya.
Orang sering mengaitkan penyakit ‘ain dengan sihir kerana tanda-tandanya yang hampir sama. Antara tanda-tanda lain bagi penyakit ‘ain ialah :
1. Wajah kelihatan pucat seperti sedang sakit.
2. Badan selalu rasa lemah dan tidak bersemangat.
3. Sering diserang demam panas.
4. Selalu marah-marah tanpa sebab serta emosi tidak stabil.
5. Dibenci oleh ahli keluarga dan orang terdekat.
6. Bermimpi sesuatu yang pelik.

Kredit Foto : tribunnews.com
Cara Melindungi Diri Daripada Terkena Penyakit Ain
Berkaitan penyakit ‘ain, Imam Muda Hassan mengajak orang ramai untuk memuji Allah ketika melihat perkara yang indah dengan menyebut Masya-Allah.
Ia bukan sahaja zikir yang mengingatkan kita kepada Allah, malah ia juga dapat menjadi benteng untuk timbulnya penyakit ‘ain kepada seseorang. Dengan memuji Allah, penyakit ‘ain itu tidak akan menimpa ke atas kanak-kanak atau orang yang cantik pada pandangan mata kita.
Tambah Imam Muda Hassan lagi, kita juga perlu elakkan untuk memuji orang lain berlebihan kerana dikhuatiri ia boleh menyebabkan orang tersebut ditimpa kesakitan akibat pandangan mata kita.
Berikut adalah antara amalan lain yang boleh melindungi diri daripada penyakit ‘ain.
1. Amalkan Zikir
Amalkan juga zikir ini sebagai pendinding daripada penyakit ‘ain serta musibah lain :
بِسْمِ اللهِ الَّذِىْ لاَيَضُرُّ مَعَ اسْمِهِ شَيْئٌ فِى اْلاَرِضِ وَلاَ فِى السَّمَآءِ وَهُوَ السَّمِيْعُ الْعَلِيْمُ
Bacaan Rumi : Bismillahillazi layadurru ma’asmihi syai’un fil ardi wala fis sama’i wa huwassami’ul ‘alim
Maksud : Dengan nama Allah yang bila disebut, segala sesuatu di bumi dan di langit tidak akan berbahaya, DIALAH yang Maha Mendengar lagi Maha Mengetahui.
2. Amalkan Surah Al-Falaq
Menurut perkongsian dari Mufti Wilayah Persekutuan, kita juga digalakkan untuk mengamalkan surah Al-Falaq supaya terhindar daripada penghasad dan pendengki.
3. Berwaspada / Bersederhana Berkongsi Kisah Peribadi
Dalam kita menggunakan media sosial, kita perlulah sentiasa berwaspada kerana ia boleh menjadi platform yang membawa kepada kemudaratan diri.
Berpada-padalah dalam memuji dan berkongsi kisah peribadi kita. Amalkan zikir, doa serta mintalah perlindungan dari Allah daripada segala musibah.
Penyakit ‘Ain Adalah Qada dan Qadar Daripada Allah
Kita juga tidak boleh menyalahkan orang lain bila terkena penyakit ‘ain ini kerana ia tidak muncul serta merta selepas dipandang orang.
Ia bukanlah suatu bentuk bahaya yang baru diciptakan, sebaliknya ia terjadi dengan takdir Allah SWT yang telah ditetapkan sebelumnya.
Pendek kata, penyakit ‘ain merupakan salah satu qada dan qadar daripada Allah SWT. Oleh itu, kita wajib bertawakal serta memohon perlindungan daripada Allah dengan memperbanyakkan amalan zikir, doa serta bacaan Al-Quran.

Sumber rujukan :

AL-AFKAR #43: PENYAKIT ‘AIN DAN RAWATANNYA
https://muftiwp.gov.my/artikel/al-afkar/3072-al-afkar-43-penyakit-ain-dan-rawatannya
Waspada panahan penyakit ain, usah lambung pujian melampau
https://www.sinarharian.com.my/article/64382/LIFESTYLE/Sinar-Islam/Waspada-panahan-penyakit-ain-usah-lambung-pujian-melampau


Apa Itu Penyakit Lupus Yang Dialami Selena Gomez? Awasi Jika Anda Ada Tanda-Tanda Ini!

Siapa yang tidak mengenali selebriti pop terkenal dunia iaitu Selena Gomez. Memulakan karier dalam bidang hiburan dari usia kanak-kanak, Selena merupakan antara idola remaja khususnya kanak-kanak perempuan kerana mempunyai wajah yang cantik. Namun, ramai yang terkejut apabila beliau disahkan menghidap penyakit lupus dan ramai tak tahu apa itu penyakit lupus atau SLE ini.
Ada juga video yang memaparkan kepala Selena Gomez yang kelihatan seperti terketar-ketar namun tidaklah seteruk penyakit Parkinson. Bukan itu sahaja, berat badannya juga kelihatan makin bertambah. Adakah semua ini akibat penyakit tersebut?

APA ITU PENYAKIT LUPUS DIALAMI SELENA GOMEZ?

Selena Gomez meraih perhatian baru baru ini kerana peningkatan berat badan dan menyebabkan rupa serta tubuhnya kelihatan berbeza. Sebagai selebriti popular antarabangsa beliau tidak terlepas dari body shamming dan kritikan netizen.

Hakikatnya, beliau merupakan seorang pejuang penyakit SLE atau Lupus dan bergantung kepada ubat ubatan untuk kekal sihat bagi mengelakkan komplikasi. Ubat ubatan yang terpaksa diambil termasuklah steroid yang menyebabkan berat badan meningkat dan lemak terkumpul di bahagian tertentu.

“Saya cuma nak beri semangat buat semua orang di luar sana yang rasa malu dengan apa juga (masalah) mereka hadapi, saya nak anda tahu bahawa awak cantik dan hebat. Memang ada hari-hari di mana kita rasa tak okay” kata beliau dalam kenyataan baru baru ini.
Pada 2017, beliau telah menjalani prosedur penerimaan organ buah pinggang dari rakan baiknya. Ia membuka mata dunia mengenai kepentingan pendermaan organ untuk menyelamatkan pesakit lain yang memerlukan.
Setiap yang berlaku ada hikmahnya, pengaruh beliau sedikit sebanyak diharap dapat memberi kesedaran kepada penyakit ini dan memberi aura positif kepada pejuang penyakit SLE di luar sana.
TANDA-TANDA PENYAKIT LUPUS

Sistemik lupus eritematosus (SLE), atau lupus, adalah penyakit kronik “autoimmune” di mana antibodi seseorang bertindakbalas dengan tisu badan seseorang pesakit itu sendiri.
Pesakit SLE hendaklah berusaha mengelakkan diri dari terkena sinaran cahaya matahari yang berlebihan. Ini kerana sinaran ultralembayung matahari akan menyebabkan terjadinya ruam pada kulit.
Ciri ciri lain bagi pesakit SLE adalah:
– Demam, keletihan, dan penurunan berat badan
– Sakit dan bengkak sendi (arthritis) selama beberapa minggu
– Tompok-tompok merah menyerupai kaput-kupu di pipi dan hidung
– Tompok-tompok merah di kawasan kulit yang terdedah kepada sinaran matahari
– Ulser di mulut dan hidung berlarutan lebih sebulan
– Rambut gugur secara bertompok-tompok atau di sekeliling (hair line)
Masalah utama ialah kerosakan kepada buah pinggang dan sumsum tulang. Buat masa ini penyakit Lupus hanya boleh dikawal dan bukan disembuhkan sepenuhnya.
Lebih kurang 90% pengidap SLE adalah wanita sementara 10% adalah lelaki dan kanak-kanak. Di Malaysia, dianggarkan terdapat lebih 10 ribu pesakit SLE sejak 30 tahun lalu. Sokongan keluarga, rakan dan masyarakat sangat penting untuk memastikan pesakit SLE terus mendapat rawatan.
Sumber: Public Health


Ambil Tahu Bahaya Penyakit Rabies (Anjing Gila), Sekali Kena Gigit Boleh Bawa Maut!

Sejak kebelakangan ini, ramai dalam kalangan pengguna media sosial berkongsikan paparan video mengenai keadaan kanak-kanak atau orang dewasa yang terkena jangkitan penyakit rabies. Sangat menyeramkan, apabila anda terkena jangkitan virus ini, diri anda seperti meracau dan bertindak liar!
Jadi, berikut merupakan sedikit informasi mengenai penyakit rabies dan cara untuk anda mengelakkan jangkitan. Hati-hati kalau nampak anjing liar yang berlegar meleleh-leleh air liurnya kerana itu petanda bahawa anjing tersebut mempunyai virus rabies. Lari!

Baca juga: Dilabel ‘Sakit Mental’, Rupanya Ada 5 Jenis Halusinasi Yang Mungkin Anda Pernah Alami!
APAKAH ITU PENYAKIT RABIES?

Penyakit rabies adalah sejenis penyakit yang disebabkan oleh jangkitan Lyssavirus dari haiwan seperti anjing yang dijangkiti rabies.

Rabies berjangkit melalui luka gigitan, luka terbuka pada kulit dari air liur, cairan atau tisu tubuh dari haiwan tersebut kepada manusia. Masa inkubasi rabies adalah 3 minggu hingga 2 bulan dari gigitan haiwan rabid hingga timbul gejala. Individu yang dijangkiti rabies akan mengalami tanda klinikal seperti demam, sakit badan dan kepala, hidrofobia, lumpuh dan koma. Rabies adalah satu penyakit yang menyebabkan kematian 100% jika tanda-tanda penyakit telah timbul.
Berdasarkan video yang dikongsikan di laman Twitter ini, kanak-kanak tersebut sangat haus tetapi dia tak boleh minum air. Setiap kali minum dia akan convulse, muntah. Oleh kerana virus rabies ini, kanak-kanak tersebut hanya menunggu mati kerana otaknya telah dijangkiti.
Sangat menyayatkan hati, rupanya ramai dalam kanak-kanak dan orang dewasa yang terkena dengan jangkitan rabies ini semuanya meninggal dunia.
LANGKAH PENCEGAHAN ELAK DIRI DIJANGKITI RABIES

KKM menasihati orang awam agar mengambil langkah-langkah pencegahan seperti berikut bagi mengelakkan dari dijangkiti penyakit rabies. Malah, ada yang mengatakan bahawa jika anda terkena gigitan haiwan liar ini, cepat-cepat alirkan air serta sabun selama 15 minit di atas luka gigitan tersebut dan pergi ke hospital.
1) Cuci bahagian tubuh yang digigit dengan sabun dan air mengalir bagi menghilang kesan air liur;
2) Dapatkan rawatan segera ke klinik kesihatan atau hospital terdekat jika telah mengalami gigitan haiwan seperti anjing atau kucing peliharaan yang agresif atau anjing liar;
3) Pastikan anjing atau kucing peliharaan telah mendapatkan suntikan anti-rabies di klinik haiwan terdekat dan elakkan kontak bersama haiwan atau anjing liar;
4) Jika anjing atau kucing peliharaan didapati tidak sihat atau agresif dapatkan rawatan di klinik haiwan dan laporkan ke Pejabat Jabatan Perkhidmatan Veterinar setempat;
5) Laporkan kepada Pihak Berkuasa Tempatan jika terdapat anjing liar yang berkeliaran di kawasan tempat tinggal;
6) Sentiasa mengekalkan tahap kebersihan diri yang tinggi seperti amalan kerap membasuh tangan dengan menggunakan air dan sabun selepas kontak dengan anjing peliharaan.
*Sebanyak 99.9% kadar boleh meragut nyawa jika anda mengalami kesemua tanda-tanda penyakit Rabies ini. Seram!
Sumber: MyHealth, Twitter @chairmanGLC


Rasa Diri ‘Gah’ & Lebih Bagus, Kenali Personaliti Narsistik Kerana Anda Mungkin Orangnya!

Mempunyai personaliti narsistik bukanlah sesuatu yang perlu dibanggakan. Mempunyai rasa keyakinan yang ekstrem ini sebenarnya boleh memberi kesan buruk kepada orang lain, persekitaran dan paling teruk adalah kepada diri sendiri. Namun, keyakinan tinggi yang eskrem ini akan terlerai sebaik sahaja mendapat kritikan dari orang lain. Lemah!
Jadi, amat penting untuk anda nilai semula personaliti diri sendiri dan ambil kira pendapat orang sekeliling mengenai diri anda. Dirasakan diri gah sedangkan ‘kosong’ sahaja ilmu dan pengetahuan, ada hati pula ya nak memerintah orang lain? Toksik betul..

Baca juga: 7 Pekerjaan Gaji Paling ‘Masyuk’ Dan ‘Laku Keras’ Di Malaysia, Kalau Layak Boleh Cuba…
MAKSUD PERSONALITI NARSISTIK, TAK BOLEH DIBANGGAKAN

Gangguan personaliti narsisistik adalah sejenis gangguan personaliti di mana seseorang individu itu mempunyai rasa kepentingan terhadap dirinya sendiri.

Mereka mahukan perhatian yang mendalam terhadap diri mereka selain kurang berasa empati terhadap diri orang lain.
Kehadiran individu seperti ini sering menyebabkan masalah dalam hubungan di tempat kerja, rakan sekerja, pasangan dan juga ahli keluarga.
1.Berasa diri lebih penting dan pandai dari orang lain
2.Lantang kritik orang lain
3.Rasa diri sendiri lagi baik dari orang lain
4.Memandang rendah kepada orang lain
5.Ingin mengawal segalanya
6.Rasa mempunyai hak walaupun tidak ke atas sesuatu benda atau perkara.
Antara kesan yang boleh dialami ialah:
-Kurang mendapat rakan kerana rakan-rakan akan semakin menjauh
-Mempunyai masalah dalam perhubungan bersama pasangan
–Mengalami tekanan dan keresahan
-Mempunyai masalah di tempat kerja

*Pergi sahaja ke mana pun pasti anda akan berhadapan dengan orang yang mempunyai personaliti sebegini. Ikutkan rasa hati mahu ditampar sahaja tetapi apa yang anda boleh lakukan adalah kekal tenang dan jauhkan diri dari mereka. Paling tidak pun boleh beritahu sahaja orang tersebut untuk dapatkan bantuan dan rujukan jika ada gangguan personaliti ini..
Sumber: Public Health


Punca Utama Kematian Ibu Bersalin Kerana Darah Pekat, Kena Tahu Apa Itu Pulmonary Ebolism!

Baru-baru ini di laman media sosial Facebook apabila doktor yang dikenali sebagai Doktor Imelda berkongsikan satu kisah dari seorang ibu yang mengalami masalah sesak nafas selepas bersalin dan cukup 40 hari berpantang. Katanya kerana ibu tersebut kurang minum air dan mengalami dehidrasi serta pemakaian bengkung yang ketat. Menurut pakar, inilah yang dipanggil pulmonary ebolism. Apa itu pulmonary ebolism?
Nak tahu kategori ibu yang berisiko untuk mengalami pulmonary embolism? Jom kita baca penjelasan pakar di bawah. Risau juga kalau ada yang tiba-tiba sesak nafas ketika berpantang kan?

Baca juga: Take Note Ibu Hamil, Berpada-Pada Nak Makan Hati Lembu & Organ Lain, Ini Sebabnya!
APA ITU PULMONARY EBOLISM?

Pulmonary embolism. Sesak nafas. Salah satu sebab utama kematian ibu bersalin sebab darah terlalu pekat menyekat pengaliran darah di dalam saluran darah di dalam paru-paru.

Siapakah yang ada risiko lebih tinggi mendapat pulmonary embolism? Jawapannya ialah:
1) Ibu hamil yang ada obesiti.
2) Ibu hamil yang berusia lebih tua.
3) Ibu hamil yang ada dehydration tak minum dengan cukup semasa mengandung atau selepas bersalin.
4) Ibu hamil yang bersalin Caesarean Section terutamanya tak mahu berjalan-jalan selepas bersalin.
5) Ibu yang ada pendarahan yang banyak selepas bersalin.
Jangan kata ibu yang bersalin normal tiada risiko pulmonary embolism. Inilah SEBABNYA saya selalu menasihatkan semua ibu hamil yang bersalin dengan saya MINUM AIR BANYAK SELEPAS BERSALIN, jangan baring-baring saja mesti berjalan-jalan selepas bersalin, dan tak payah ikut amalan berpantang orang zaman dulu.
Zaman dulu, kadar kematian ibu bersalin ialah 20 kali ganda lebih tinggi dari kadar kematian ibu bersalin zaman sekarang, tak payah ikut amalan zaman dulu. Dengarlah nasihat doktor pakar di dalam bidang. Inilah SEBABNYA saya selalu menasihatkan semua wanita jangan benarkan diri anda jadi obese, turunkan berat badan yang obese SEBELUM HAMIL, penjagaan kesihatan itu penting sebelum hamil lagi, bukan lepas bersalin baru nak jaga kesihatan.
PASTIKAN MINUM AIR YANG SECUKUPNYA

Inilah SEBABNYA saya menasihatkan ibu hamil yang berpuasa, pastikan anda minum dengan secukupnya di antara iftar dan sahur. Tahun ini saya juga ada seorang ibu hamil yang takut nak berjalan. Beliau bedrest sebab takut gugur sampai dapat pulmonary embolism. Alhamdulillah saya cepat-cepat buat diagnosis melalui CT scan dada dan cepat-cepat mulakan rawatan mencairkan darah di ICU. Saya dah beritahu beliau selepas Shirodkar cerclage, tak payah bedrest, bangun berjalan-jalan tetapi mungkin beliau terlalu takut dan tak dengar nasihat.
Alhamdulillah selepas itu beliau dengar nasihat dan bangun berjalan. Selepas bersalin, saya TAK BENARKAN beliau makan apa-apa produk, tak boleh makan jamu, ubat herba Cina berharga beribu-ribu ringgit yang suami beliau beli saya suruh BUANG. Ubat herba tradisional yang dihadiahkan kepada beliau dari kawan-kawan dan keluarga saya suruh BUANG. Saya sangat tegas sebab beliau tinggi risiko pulmonary embolism berulang selepas bersalin, maka saya suruh beliau BUANG KESEMUANYA.
Alhamdulillah beliau dan suami mendengar nasihat saya. Sekarang beliau sudah selamat bersalin anak yang matang dan sihat. Alhamdullilah beliau sudah pulih. Sebab inilah saya tak suka ibu hamil amalkan bedrest atas sebab takut gugur. Inilah kelebihannya Shirodkar cerclage untuk ibu hamil yang ada cervical insufficiency. Selepas saya buat Shirodkar cerclage dari awal-awal, di antara 12 hingga 14 minggu kehamilan, saya nasihatkan tak payah bedrest, saya beritahu ikatan itu kuat dan boleh pergi kerja seperti biasa.

Inilah kelebihannya ikatan tinggi dan kuat Shirodkar cerclage bila dibandingkan dengan Arabin pessary atau McDonald cerclage, sebab selepas Shirodkar cerclage tak payah bedrest, tak payah duduk di hospital, tak payah duduk di rumah bedrest, boleh berjalan dan pergi kerja seperti biasa.
Akhir sekali, nak jadi Pakar Perubatan yang terbaik, kita mesti amalkan Evidence-Based Medicine dan kita mesti menasihatkan pesakit apa yang terbaik untuk mereka, dan “Say NO to overclaim health products.”Nasihat saya juga kepada semua jururawat dan doktor-doktor yang junior, sila belajar evidence-based medicine dari doktor pakar specialist, jangan berhenti belajar dan teruskan tambah ilmu, jangan terpedaya dengan produk yang tidak terbukti berkesan, jangan ikut adat-adat lama yang boleh memudaratkan pesakit.
Saya ingin mengucapkan syabas kepada ibu ini sebab belajar dari pengalamannya dan kemudian berubah untuk mendengar nasihat doktor. Saya ingin mengucapkan syabas juga kepada semua ibu-ibu yang mendengar nasihat perubatan dari doktor pakar di dalam bidang dan berhenti mendengar nasihat perubatan dari mereka yang bukan ahli dalam bidang. Sekian, terima kasih.
Sumber: Dr.Imelda Balchin


9 Posisi Regangan Seperti Haiwan Ini Boleh Kurangkan Sakit Sciatica, Tak Lenguh Pinggang Dah!

“Aduhai sakit betul bahagian belakang terutama sekali pinggang..ada orang cakap ini sciatica. Tapi apa itu sciatica?”
Kesakitan ‘Sciatica’ mungkin merupakan terma yang jarang didengari. Namun, ini antara gejala kesakitan yang dialami oleh kebanyakan orang apabila selalu sakit dan lenguh di bahagian pinggang dan berkaitan dengan slipped disk. Aduh, sakit dan tak selesa bukan?

Jadi, berikut merupakan antara beberapa posisi regangan yang anda boleh cuba untuk kurangkan kesakitan pada bahagian badan yang tertentu. Jangan terkejut pula bila baca nama posisi yang disenaraikan tersebut ya!
Baca juga: Bukan Semuanya Sama, Doktor Jelas Ada Beza Antara Serangan Jantung & Jantung Terhenti

APA ITU SCIATICA? RUPANYA BOLEH KURANGKAN SAKIT INI MELALUI REGANGAN

Sekiranya anda mempunyai berat badan berlebihan, selalu duduk sepanjang hari, selalu mengangkat barang berat anda ada risiko untuk alami kesakitan sciatica.
Sciatica merupakan kesakitan yang berlaku kepada bahagian anggota bawah tubuh badan dari pinggul sehingga ke kaki. Kesakitan ini berpunca daripada radang kepada saraf sciatica. Faktor utama berlakunya sciatica ialah apabila terdapat bonjolan pada rawan (Slipped disk) yang menyebabkan saraf ini dihimpit.
Gejala kesakitan sciatica
* Kebas/semut-semut pada bahagian kaki
* Sakit hanya pada sebelah kaki
* Hilang kekuatan untuk berjalan
* Kesakitan melampau sehingga tidak boleh berjalan
Senaman regangan berikut merupakan antara perkara yang boleh dilakukan untuk mengurangkan kesakitan. Ada 9 posisi yang anda boleh cuba dan akan melegakan! Jom try!

1.Posisi rama-rama
2.Posisi jambatan
3.Posisi kucing
4.Posisi lembu
5.Posisi ular senduk
6.Posisi gunung
7.Posisi gasing
8.Posisi merpati
9.Posisi segi tiga
*Bila dah buat, terus rasa ringan badan kan?
Sumber: Public Health


Ibu Ayah Disarankan Hantar Anak Ke Sekolah Asrama Lepas Usia 16 Tahun, Elak Sex Grooming

Baru-baru ini viral di laman media sosial dengan drama yang berkonsepkan kehidupan pelajar lelaki di sekolah asrama penuh. Bukan sahaja viral dengan pelakon-pelakon kacak malah konsep penceritaan yang menimbulkan isu sex grooming dalam kalangan pelajar dan menggamit kisah gelap sekolah asrama penuh ini.
Apa itu sex grooming? Kenapa mesti dikaitkan dengan pelajar sekolah asrama penuh dan mengapa ramai pakar mengatakan bahawa usia yang sesuai untuk anak dihantar ke sekolah asrama adalah atas 16 tahun?

SARAN HANTAR ANAK SEKOLAH ASRAMA PENUH LEPAS 16 TAHUN, ELAK SEX GROOMING

Menurut laporan dari Merdeka Times, Penulis Ebook Pendidikan Seksualiti Kanak-kanak, Akhi Fairuz Al-Jengkawi berkata majoriti pelajar berkeinginan terlibat dengan budaya berpasangan, homoseksual adalah ketika berusia 13 dan 14 tahun di mana mereka baru melepasi fasa akil baligh atau sedang melalui fasa itu.

Kebiasaannya remaja matang ketika berusia 16 tahun ke atas serta dapat membezakan baik buruk sesuatu perkara ataupun sentuhan selamat atau tidak selamat di tubuh mereka.

“Satu lagi kita kena ingat… perlakuan homoseksual ini dia tidak berlaku dengan tiba-tiba liwat, tidak! Dia bermula dengan sentuhan, raba-raba, sentuh punggung, tampar-tampar, raba dada orang, cuba bercumbu-cumbuan, mandi bersama then output yang hujung tu… liwat,” katanya.
Bukan itu sahaja, ada juga status dari Mohd Fadhli Salleh yang berkongsikan pengalaman orang lain tentang bagaimana sexual grooming terhadap orang dewasa terjadi? Bacalah perkongsian kakak ni. Ada sesuatu yang ingin beliau kongsi.
As salam. Akak baca pos baru cikgu. Tak berani nak komen sana. Just nak share apa yang ada dalam perbincangan akak dengan psikiatris. Sexual grooming ni kalau dengan budak-budak, memang biasanya bermula dengan sentuhan. So bagus kita didik tentang sentuhan selamat pada anak-anak.
Tapi masalah ni tak hanya berlaku pada kanak-kanak je. Ramai mangsa adalah teenagers dan adult. Sebab tu akak ada baca komen yang duk menyalahkan akak semalam, sebab katanya dah dewasa, so tau dah betul salah halal haram. Bila buat jugak, dah jadi suka sama suka. Akak just nak share untuk yang remaja atau dewasa ni.
Sexual grooming pada umur dah besar ni tak bermula dengan sentuhan. Tapi bermula dengan verbal. Sebab apa tak bermula dengan sentuhan? Sebab untuk umur remaja ni, kita dah lebih dari faham tentang sentuhan selamat dan tak selamat. Sebab tu pemangsa takkan mula dengan sentuhan, tapi lebih kepada lisan.
Bila kita dah besar, orang nak sentuh sentuh ni memang kena tampar je la kan. Akak sendiri pernah ada pengalaman di raba masa naik bas. Akak menjerit sampai satu bas dengar. So mustahil kesilapan akak dengan bos dulu tu, bermula dengan sentuhan. Senaif mana pun akak, kalau orang sentuh akak tau la benda tu tak betul.
FASA PERTAMA GUNA LISAN, KEDUA BARU SENTUHAN

Akak rasa kat sini yang ramai tak faham macam mana perempuan yang dah remaja dan dewasa pun boleh jadi mangsa. Jawapannya, sebab ada grooming tu la. Dan pemangsa akan guna lisan dulu sebagai fasa pertama tindakan. Dia akan masukkan kepercayaan baru dalam minda mangsa. Hari-hari dia akan bercakap tentang hal-hal yang berkaitan dengan sexual. Tapi bukan dalam nada lucah. Dia akan kaitkan banyak dengan agama.
Contohnya, dia bercakap tentang air mani. Tapi dia tak cerita air mani tu apa, datang dari mana. Dia cuma cerita, dari air mani la terjadinya manusia. Dia akan bercakap tentang kebesaran Allah menjadikan manusia dari setitis air mani. Mangsa pun akan wujud rasa kagum. Hebat ilmu orang tu. Macam tu la dia rasa. Benda ni akan berulang sentiasa, berkali-kali, tapi dibuat dalam keadaan santai-santai. Sampai kita pun tak sedar. Sebab kita rasa itu ilmu agama.
Sikit-sikit nanti, bila dia nampak kita dah mula selesa, dia akan bercakap pulak macam mana air mani tu terhasil. Pun, masih dalam lingkungan agama. Kalau kita duduk kat tempat mangsa, kita takkan perasan pun game dia. Sebab semuanya smooth and slow je. Kita tak perasan macam mana dia dah mula groom minda kita untuk membiasakan perkara tu. Fasa satu ni kita panggil as, bina rapport. Sebab bila dah ada rapport, sesiapa je akan mudah percaya.
Sentuhan dah jadi fasa kedua dah. Ni la modus operandi predator ni untuk mendapatkan mangsa yang bukan kanak-kanak.
Akak share sebab akak baca komen yang ada. Akak nak sampaikan perkara ni biar ramai yang tau. Cara terbaik nak didik anak, tetap ISLAM. Sebab Islam dah lengkap ajar kita semua. Nak elak benda ni, ajar anak tentang ikhtilat. Kalau anak faham tentang ihlkhtilat, in the 1st place dia takkan bukak ruang untuk menerima sebarang personal conversation antara dia dengan yang bukan mahram. Walaupun perbualan tu tentang agama sekalipun. Ada batas antara lelaki dan perempuan.”
Jadi, ajar dulu anak-anak tentang ikhtilat. Ajar anak-anak supaya jangan mudah percaya sesiapa walau sebaik mana pun orang tu. Tak semua anak diberi rezeki untuk dapat kasih sayang dari seorang ayah. Kalau kita ibu tunggal, pastikan ‘father figure’ tu kita berusaha wujudkan dalam hidup anak-anak kita.
Sumber: Mohd Fadhli Salleh, Mohd Fhais Salim


“Tidur Kena Tindih Hantu, Kena Jumpa Ustaz Ke?”- Doktor Jelas Maksud Sleep Paralysis Dari Sudut Perubatan

“Saya kena tindih hantu! Nak kena pergi jumpa ustaz ke?”
Sudah pasti ramai dalam kalangan kita yang pernah mengalami situasi seperti rasa ditindih hantu semasa tidur bukan? Rasa berat di dada dan sukar untuk bernafas menjadikan tidur kita terganggu dan sudah pasti bermulalah segala persoalan negatif di dalam minda.

Mungkin ramai yang tidak sedar bahawa situasi ini sebenarnya berkait rapat dengan apa yang dipanggil ‘sleep paralysis’ yang mempunyai beberapa faktor mengapa ia berlaku. Kadang-kadang bukan sebab utamanya adalah gangguan makhluk halus, malah dari segi perubatan juga perlu diambil berat.
Baca juga: 6 Tips Untuk Stabilkan Hormon Wanita, Barulah Wajah Berseri-Seri!

KENA TINDIH HANTU atau SLEEP PARALYSIS ?

“Ya pakcik, datang hari ini sebab apa?”
“Pakcik kena tindih hantu”
“Maksud pakcik?”
“Dah seminggu pakcik tidur kena tindih hantu. Pakcik sedar tapi tak boleh gerak. Memang kena tindih dengan hantu. Pakcik azan dan baca ayat quran baru hantu lari. Baru lega. Dah jumpa bomoh, tapi tetap kena tindih. Bomoh suruh ikhtiar jumpa doktor pula”
“Ini mesti hantu besar tindih pakcik. Seram ini pakcik. Takpe, saya jelaskan apa yang terjadi pada pakcik dari sudut perubatan. Ini dipanggil Sleep Paralysis”
“Sleep Paralysis” adalah satu fenomena dimana dalam seseorang itu sedar, tetapi tak mampu bergerak. Kebiasaanya terjadi apabila seseorang individu itu berada di antara fasa ingin sedar (bangun tidur) dan tidur. Fenomena ini terjadi dalam satu daripada dua fasa iaitu “hypnagonic” dan “hypnopompomic”.
PENGHASILAN IMEJ IGAUAN YANG MENYERAMKAN

“Hypnagonic” terjadi sebelum tidur manakala “Hypnopomponic” pula terjadi terjadi ketika terjaga daripada tidur. Semasa tidur, tubuh badan kita berada dalam keadaan relaks dan pemikiran kita dalam keadaan kurang sedar. Semasa “hypogonic” terjadi, pemikiran kekal sedar tapi anggota badan berada dalam keadaan “involuntary” yang terlalu relaks.
Apabila begini, seseorang individu itu akan cuba memaksa untuk menggerakkan anggota badan mereka,lalu akan menghasilkan pemikiran panik dan seterusnya menghasilkan satu imej igauan yang menyeramkan.
Fenomena ini normal dan kekerapan terjadi berbeza bergantung pada individu. Kebiasaannya terjadi disebabkan tekanan perasaan dan pemikiran (stress). Faktor yang menggalakkan ia kerap terjadi jika kekurangan tidur yang kualiti, masa tidur yang tak teratur, posisi tidur yang salah dan penyalahgunaan ubat dan dadah.

Memandangkan ia adalah normal, tiada rawatan khusus disediakan. Namun, jika berlarutan dan semakin teruk, boleh berjumpa dengan doktor dan akan dirujuk kepada Pakar Perubatan dan akan disarankan menjalani “Sleep study” iaitu kajian mengenai paten tidur seseorang.
Bagi mengurangkan kejadian fenomena ini, seseorang itu boleh memperbaiki waktu tidur yang lebih baik, luahkan perasaan,kurangkan stress dan amalkan cara hidup yang sihat. Jika berlarutan akan dirujuk pada Pakar Psikiatri dan diberi rawatan sepatutnya.
“Setakat ini pakcik faham?”
“Faham. Tapi kadang-kadang pakcik perasan lengan dan peha makcik memang ada atas badan pakcik masa tidur”
Oh, itu memang seram!
Sumber: Twitter @Dr Ahmad Samhan


Siri Pertama Vaksin Difteria Perlu Bermula Seawal Bayi Umur 6 Minggu- WHO

Sejak kebelakangan ini makin kerap dipaparkan di dalam akhbar dimana kanak-kanak meninggal akibat tidak divaksin dan dijangkiti penyakit difteria. Selepas kes di Miri, Sarawak terbaharu di Johor Bahru adalah seorang kanak-kanak meninggal dunia akibat dijangkiti difteria hanya kerana ibu bapa menolak untuk melakukan proses imunisasi. Hal ini menimbulkan kebimbangan ramai pihak kerana perkara ini sepatutnya dipandang serius oleh ibu bapa.
PENTING UNTUK AMBIL IMUNISASI DIFTERIA
Menurut kenyataan Ketua Pengarah Kesihatan, Datuk Dr Noor Hisham Abdullah, Kementerian Kesihatan Malaysia memaklumkan satu kes kematian yang disyaki akibat jangkitan difteria di daerah Johor Bahru pada 15 Oktober baru-baru ini.

Menurut kenyataan itu, kes berkenaan membabitkan kanak-kanak perempuan berusia 14 bulan. Pesakit berkenaan tidak pernah menerima sebarang imunisasi difteria akibat keengganan keluarga. Kanak-kanak berkenaan meninggal dunia akibat Severe Diphtheria with multiorgan failure.
KKM

Ujian pengesanan ke atas sampel calitan tekak pesakit menunjukkan kehadiran bakteria Corynebacterium diphteriae dan pihak kementerian kini menunggu keputusan ujian pengesahan makmal. Selain itu, KKM juga menasihati orang awam agar sentiasa berwaspada terhadap penyakit berjangkit yang boleh dicegah melalui imunisasi seperti difteria, measles, mumps dan lain-lain.

Perkhidmatan imunisasi ini boleh diperolehi daripada klinik kesihatan kerajaan dan swasta. Kegagalan memberikan imunisasi kepada kanak-kanak bukan sahaja mendedahkan kanak-kanak tersebut kepada jangkitan kuman malahan boleh membahayakan komuniti.
Cadangan Pertubuhan Kesihatan Sedunia (WHO)

Berdasarkan kertas kerja WHO mengenai vaksin difteria yang melibatkan maklumat dan jadual yang disyorkan, cadangan semasa WHO yang bermula dari tahun 2006 menyatakan bahawa siri pertama vaksin yang mengandungi DTwP- atau DTaP- perlu diberikan dalam 3 dos bermula seawal umur 6 minggu, dan diberikan dengan selang masa minimum 4 minggu.
Artikel berkaitan : Anak Meninggal Akibat Difteria Kerana Ibu Bapa Degil Lakukan Imunisasi
Sumber : Hello Doktor, WHO


Apa Kesannya Jika Minum Air Kelapa Selama Seminggu?

“Syoknya minum air kelapa muda waktu cuaca panas ni. Memang rasa segar dan badan pun rasa sejuk. Hilang rasa dahaga yang amat sangat. Kalau dapat minum air kelapa tiap-tiap hari pun bagus.”
Ketika musim panas, memang digalakkan minum air kelapa kerana ia mengandungi elektrolit yang membantu mengembalikan ion tubuh yang hilang sewaktu berpeluh.

Air kegemaran ramai ini juga tinggi kandungan potassium, klorida, magnesium, kalsium, sodium serta vitamin B kompleks yang diperlukan oleh tubuh.
Foto Kredit: zeenews.india.com

Memang nyaman kalau dapat minum air kelapa selalu. Tiba-tiba teringat kenyamanan di tepi pantai. Kalau panas terik, minum ‘coconut shake’ lagi ‘power’!

Tapi pernahkan anda cuba minum air kelapa selama seminggu?
Kesan Minum Air Kelapa Selama Seminggu
Apa yang akan terjadi pada tubuh kita jika mengambil air kelapa selama seminggu?
1. Sistem Imunisasi Semakin Kuat
Foto Kredit: bulgariasega.com
Air kelapa melawan virus selesema, typhus dan penyakit berjangkit.
Ia juga menghilangkan bakteria penyebab kepada penyakit gusi dan jangkitan kuman dari pundi kencing.
Sebab itulah, kalau demam panas, kita dianjurkan untuk meminum air kelapa muda. Biasanya demam akan beransur surut, kepanasan suhu badan juga akan menurun.
2. Semakin Bertenaga
Air kelapa meningkatkan penghasilan hormon dari kelenjar tiroid yang memberi tenaga pada tubuh.
Selepas seminggu minum air kelapa secara konsisten, anda akan dapati badan terasa segar, ringan dan bertenaga.
3. Kesihatan Dalaman Bertambah Baik
Foto Kredit: bt.dk
Bersifat diuretik semula jadi, air kelapa membuang toksin dalam badan dan mengelakkan daripada terkena batu karang.
Bagi yang menghadapi masalah batu karang, disarankan minum air kelapa.
4. Sistem Perkumuhan Teratur
Jika amalkan minum air kelapa selama seminggu, anda mudah membuang air besar dan dapat elakkan daripada masalah sembelit.
Ini kerana air kelapa mengandungi fiber yang sangat diperlukan oleh tubuh.
5. Penurunan Berat Badan
Semakin banyak minum air kelapa, semakin kurang selera makan kerana kandungan fibernya yang tinggi mampu mengenyangkan perut untuk jangka masa yang lama.
Lagi bagus kalau anda makan sekali isi buahnya yang lembut dan boleh dikupas. Isi kelapa ini juga mempunyai kandungan fiber yang tinggi, seperti kebanyakan buah-buahan lain.
6. Kurang Sakit Kepala / Pening
Biasanya sakit kepala boleh terjadi jika badan terlalu dehidrasi dan stres.
Air kelapa mengandungi elektrolit yang mampu mengembalikan ion badan yang hilang akibat kekurangan air.
7. Kulit Semakin Berseri
Foto Kredit: 54health.com
Semakin banyak minum air kelapa, semakin tinggi kandungan air dalam badan menjadikan kulit tidak lagi kering dan kusam.
8. Bertambah Muda
Air kelapa mengurangkan masalah glaucoma dan katarak, mengelakkan risiko sakit jantung dan meningkatkan tenaga. Ia juga merupakan salah satu amalan awet muda.
Ia menjadikan anda bertenaga semula, seperti orang muda!
Minum Air Kelapa Yang Asli, Bebas Gula
Foto Kredit: makeupandbeauty.com
Minum air kelapa tanpa ditambah gula kerana ia lebih segar dan semula jadi.
Namun kini selain diminum segar, kelapa boleh dinikmati dengan bermacam-macam cara seperti ‘coconut shake’, aiskrim, ‘ice blended’ dan banyak lagi.
Apa pun pilihan anda, pastikan kurangkan pengambilan gula demi kesihatan tubuh.


Apa Maksud 2cm 4cm 8cm 10cm Pada Pintu Rahim? Ini Tanda Anda Dah Bersedia Nak Bersalin!

Bila tarikh untuk bersalin makin dekat, rahim ibu akan mengembang dan lembut. Bukaan rahim ini yang akan memberi laluan kepada bayi untuk lahir dan ia terjadi secara berperingkat. Jadi, ini penjelasan dari Dr. Izzat mengenai pembukaan pintu rahim supaya para ibu di luar sana lebih peka ya!
BUKAAN SECARA BERPERINGKAT

Pembukaan rahim adalah proses berperingkat. Ia bergantung kepada wanita itu sendiri dimana sesetengah wanita bukaan rahimnya cepat, jadi, proses bersalin akan menjadi lebih pantas.

KEKAL TENANG
Ibu-ibu tidak perlu panik, tarik nafas dan hembuskan secara perlahan-lahan. Masa ni lah para suami memainkan peranan penting untuk memberikan kata-kata semangat buat isteri.

VIGINAL EXAMINATION PENTING UNTUK MENILAI PROSES KELAHIRAN
Examination ini bukan saja saja tau! Ini untuk pastikan saiz kelebaran bukaan rahim ibu mengandung.

Jadi, para ibu di luar sana tak perlu risau. Semoga bermanfaat!
Sumber: Dr Izzat


Anak Patut Dijaga Oleh Siapa? Ini Maksud Hak Hadhanah Macam Kes Sam Bunkface

Baru-baru ini kecoh lagi dalam industri seni tanah air apabila ada pula kes mahkamah melibatkan hak penjagaan anak kepada penyanyi Sam Bunkface dan bekas isteri. Menjadi isu apabila isteri menuntut nafkah yang bernilai RM1,300 dan permintaan tersebut tidak dapat dituruti oleh Sam Bunkface yang menganggap amaun tersebut terlalu tinggi. Isu ini juga dipanggil sebagai hadhanah dan ramai tak tahu apa maksud hadhanah.
Apa yang dimaksudkan dengan hadhanah sebenarnya? Berikut merupakan penjelasan dari peguam untuk panduan anda.

APAKAH MAKSUD HADHANAH MACAM KES SAM BUNKFACE?
Sumber: Metro tv
Tampil seorang Peguam Syarie yang dikenali sebagai Atikah di laman Twitternya menjelaskan tentang kemelut yang melanda Sam Bunkface dan membantu menjelaskan apa yang dimaksudkan dengan isu Hadhanah yang berlaku.

Berdasarkan cerita Sam ni, si ibu dah tukar mastautin anak jauh dari bapa. Si ibu juga tak jaga anak tapi yang jaga nenek sebelah ibu.

Prinsip umum hak jagaan anak, anak bawah umur hak jagaan adalah pada ibu. Tapi, ibu boleh hilang kelayakan jaga anak bila tukar mastautin anak dengan senjaga untuk menjauhkan anak dengan bapanya. Apabila si ibu tak menjaga anaknya sendiri, kemungkinan berlaku kecuaian dan pengabaian terhadap kebajikan dan kemaslahatan anak tersebut kerana ibu tinggal berjauhan dengan anak.
Sepatutnya dari awal lagi Sam dapatkan perintah hak jagaan anak masa anak tersebut dijaga secara bersama dengan ibunya, Iaitu 2 minggu duduk dengan bapa, 2 minggu dengan ibu. Maksudnya dijaga secara bersama oleh ibu bapa. Tapi bila persetujuan tersebut tidak direkodkan sebagai perintah di mahkamah, jadi ibunya boleh buat ikut suka dan tiada tindakan undang-undang yang boleh dikenakan.
Apakah pengertian hadhanah?

Hadanah bermaksud penjagaan kanak-kanak yang masih kecil dan belum berupaya untuk menguruskan dirinya sendiri, sama ada lelaki atau perempuan, sama ada dalam tempoh perkahwinan atau selepas perceraian.
Apakah kelayakan bagi membolehkan seseorang diberi hak hadanah?
Kelayakan bagi membolehkan seseorang diberi hak hadanah ialah –
(a) dia seorang beragama Islam;
(b) dia seorang baligh dan sempurna akalnya;
(c) umur yang melayakkan dia memberikan kanak-kanak itu kasih sayang dan pendidikan yang sempurna;
(d) dia berkelakuan baik dari segi akhlak Islamiah. Seseorang yang terkenal dengan kefasikannya seperti penzina, pencuri, peminum arak, penjudi dan seumpamanya tidak harus mengendalikan hadanah anak-anak;
(e) dia tinggal di tempat kanak-kanak itu tidak mungkin menghadapi akibat buruk dari segi akhlak atau jasmani.
Sekiranya seseorang ibu hilang kelayakan hak penjagaannya, kepada siapakah hak tersebut akan berpindah mengikut susunan
keutamaan?
Dalam keadaan ibu hilang kelayakan hak penjagaannya, susunan keutamaan kepada hak penjagaan kanak-kanak adalah seperti
yang berikut:
(a) nenek sebelah ibu hingga ke atas;
(b) bapa;
(c) nenek sebelah bapa hingga ke atas;
(d) kakak atau adik perempuan seibu sebapa;
(e) kakak atau adik perempuan seibu;
(f) kakak atau adik perempuan sebapa;
(g) anak perempuan daripada kakak atau adik perempuan seibu sebapa;
(h) anak perempuan daripada kakak atau adik perempuan seibu;
(i) anak perempuan daripada kakak atau adik perempuan sebapa;
(j) emak saudara sebelah ibu;
(k) emak saudara sebelah bapa;
(l) waris lelaki yang boleh menjadi warisnya sebagai asabah atau residuary.

View this post on Instagram

A post shared by SamBunkface (@sambunkface)

*Apa yang diharapkan adalah segala persengkataan antara ibu dan ayah ini tidak memberi kesan negatif kepada si anak untuk masa hadapan…
Sumber: Twitter @PeguamSyarieAtikah, JBG.gov


Apa Nak Buat Bila Hidup Dengan Pasangan Suka Menguji?- Dato’ Dr Fadzilah Kamsah

Peroleh pasangan yang memahami, pandai mengambil hati dan sentiasa bertoleransi amatlah membahagiakan. Namun, jika yang sebaliknya iaitu peroleh pasangan yang sentiasa menguji diri, kadang-kadang hingga tak tertanggung perasaan itu.
Perpisahan seringkali menjadi satu pilihan. Namun begitu, ia bukanlah pilihan wajib kerana ada jalan lain untuk membantu dalam mengubah diri sendiri bersama pasangan yang mungkin tanpa sedar kalian kekurangan di situ.

Baca juga: Ini Sebab Kenapa Isteri Masih Pertahankan Rumah Tangga, Walaupun Jiwa Dah Kosong- Dato’ Dr Fadzilah Kamsah
ADA SATU PERKARA WAJIB ANDA PERLU BUAT TERLEBIH DAHULU
Sekadar gambar hiasan:

Melalui perkongsian dari Dato’ Doktor Haji Mohd Fadzilah Kamsah, sekiranya anda ditakdirkan hidup bersama pasangan yang suka menguji, maka terdapat satu perkara yang anda wajib buat terlebih dahulu. Jom baca!

Apa nak buat bila hidup dengan pasangan yang suka menguji?
Jika ditakdirkan kalian hidup dengan pasangan yang sering menguji kesabaran, kekuatan, ketabahan dan sering membuat kita berada dalam keadaan tertekan, sedih dan tak bahagia, ada satu perkara yang kalian wajib buat terlebih dahulu.
Iaitu…
Baiki hubungan kamu dengan Allah SWT.
Solatlah awal waktu, dekatkan dirimu denganNya dan mengadulah padaNya. Kena beringat, bahawa Allah tidak akan menguji melebihi kemampuan hambaNya. Menangis dan berserahlah hanya padaNya.
Allah beri ujian ini kerana Dia pilih kita untuk sentiasa ingat dan ingin dekat denganNya. Segala ujian yang hadir di dalam hidup kita, pasti jualah Allah yang memudahkan kita dalam tiap kesusahan ini.
FAHAMI MAKSUD ‘MEMUDAHKAN’ BUKANLAH BEERTI PERPISAHAN SAJA…
Sekadar gambar hiasan.
Kena faham dengan maksud “memudahkan” itu tidaklah bererti membawa kepada perpisahan semata-mata.
Memudahkan itu maksudnya, siapa tahu Allah jugalah yang menggerakkan hati pasangan untuk berubah. Masalah tiba-tiba selesai dan berubah 360 darjah.
Atau hal yang paling mustahak lagi adalah kita sendiri berubah asbab dari beriktihar untuk mencari solusi pada masalah tersebut.
Buat masa ini, jalani hidup kalian seperti biasa. Berserahlah padaNya dan pasti akan tiba satu masa nanti segala-galanya akan baik seperti biasa.
Baik dalam rumah tangga kembali harmoni ataupun baik dalam keadaan kehidupan baharu bermula semula. Doa yang baik-baik sahaja.
Sumber: Facebook Dato’ Dr. Haji Mohd Fadzilah Kamsah


Apa Nak Jadi? 3 Wanita Bergelek Sakan Di Majlis Akhir Tahun Sekolah Tahfiz!

Baru-baru ini tular di media sosial Indonesia memaparkan aksi tiga wanita yang ‘sakan’ bergelek dalam satu majlis anjuran sebuah madrasah di Jogjakarta. Video tersebut dimuat naik di Instagram @memomedsos dan jelas kelihatan tiga wanita bertudung serta berkaca mata menari dan bergelak di atas sebuah pentas.
Baca juga: [VIDEO] Isteri Belasah Suami Guna Helmet, Baju Pun Koyak Sekali!

3 WANITA BERGELEK SAKAN DI MAJLIS AKHIR TAHUN SEKOLAH TAHFIZ

Memetik laporan Suara, kain rentang yang dilekatkan pada latar belakang pentas itu tertulis Haflah Akhir Sanah yang bermaksud sambutan akhir tahun persekolahan di sebuah madrasah. Ketiga-tiga mereka menari di majlis itu tanpa rasa serba salah. Aksi tarian itu dipercayai turut dirakam oleh pengunjung majlis tanpa rasa serba salah.

Perbuatan itu dianggap tidak sopan ini mendapat kecaman netizen yang mempersoalkan adakah ini produk sekolah madrasah generasi kini. Dalam video tersebut, kelihatan tiga remaja perempuan menari meniru gerakan tarian yang menjadi viral di TikTok iaitu tarian ‘pargoy’.

Kelihatan dua remaja memakai pakaian sedondon manakala remaja di bahagian tengah memakai baju hitam dan bertopi putih. Pada mulanya, mereka semangat melakukan pergerakan yang sama seperti yang tular di TikTok. Tidak lama kemudian, mereka menukar step tarian tersebut.
Dua remaja yang memakai pakaian sedondon kemudian mencangkung manakala remaja di tengah itu terus menari dan sesekali bergoyang. Video tersebut sudah tentunya mengundang kecaman netizen. Mereka beranggapan tarian tersebut tidak sesuai dan tidak sopan dilakukan di madrasah serta untuk tontonan umum
VIDEO PENUH:

https://media.siraplimau.com/2022/03/IMG_1607.mp4
Sumber: Berita Suara


Apa Nak Jawab Kalau Anak Tanya Apa Itu Rogol, Bersetubuh & Air Mani?

Normal dalam kalangan anak-anak yang kian membesar, mereka sering tertanya-tanya dengan keadaan di sekeliling mereka. Ini juga termasuk dengan setiap perkara yang mereka dengar dari pertuturan orang yang lebih dewasa. Sebab itulah, ibu bapa dipesan supaya tidak menuturkan kata-kata yang negatif apabila berada di hadapan anak-anak.
Namun, apabila mereka berada di sekolah dalam pembelajaran subjek Sains atau mendengar berita-berita kes rogol di kaca TV, tidak lari bagi mereka untuk tahu dengan lebih lanjut tentang istilah perkataan tersebut. Bukan sahaja anak-anak yang sudah bersekolah, malah anak-anak kecil juga turut sama. Apa yang mak ayah nak jawab?

APA NAK JAWAB BILA ANAK 10 TAHUN TANYA APA ITU ROGOL, BERSETUBUH, AIR MANI?

Ini adalah soalan dari anak yang berumur 10 tahun ye. Anak perempuan. Kalau ikutkan umur 9 tahun pun, kita dah boleh prepare anak bakal remaja kita ni. Apa yang Ibu selalu pesan, JADILAH IBU BAPA YANG PROAKTIF. SENTIASA BERSEDIA LEBIH AWAL. #AudioParentingBijakPro

KITA KENA, AT LEAST ONE STEP AHEAD. Kitalah ibu bapa ni kena lebih advance dari anak-anak. Memang takde cara lain, kita kena belajar macam-macam displin ilmu dalam parenting ni. Dari bab psikologi, komunikasi, seksualiti, neurologi, multiple intelligences dll.

Zaman dah berubah. Takkan kita nak PARENTkan anak dengan cara parents kita dulu-dulu lagi kan. Zaman anak kita dewasa, dunia pekerjaannya pun dah lain. Tak boleh harap makan gaji. Kena ada inter dan intra personal skill yang tinggi. Nak kongsi pengalaman Pn Yasmin Sari bagaimana dia menjawab soalan anaknya.
Masa anak lelaki min masa tu umur 10tahun ada tanya, bagaimana bayi tercipta. Memang ada tengok dengan dia video penciptaan manusia dalam youtube. Ada video dalam rahim. Cantik perjalanan..dari mani tu masuk dalam rahim berenang sangat jauh dan akhirnya sampai pada ovum, hingga bentuk bayi..yang adik-adik ok dah. Tapi, yang abang ni ada soalan tambahan lagi iaitu tentang bersetubuh, rogol dan air mani.
Berdebor juga nak jawab. Masa tu jadi clueless sebab soalan macam bertubi-tubi. So, min minta tangguhkan dulu. Min kata, “Ibu akan jawab kemudian ya.” Dalam pada tu, cepat-cepat cari jawapan yang terbaik dan rujuk guru-guru. Lepas dah mentelaah, dan buat study dulu barulah min berani jawab. Dan Min memang ambil masa yang lebih selesa untuk explain kat dia. One to one. Masa tu dating berdua dengan dia dekat kedai makan.
TANYA SEJAUH MANA PEMAHAMAN ANAK-ANAK

Jawapan min:
Min kata, “Air mani adalah dari ayah dan akan masuk ke dalam rahim ibu. Proses masukkan air mani tu dipanggil bersetubuh.Anak nampak terkelip-kelip wajahnya.”
Lepas tu, min tanya dia, “Apa yang Hazim faham tentang bersetubuh?”
Perlu juga kita tanya. Sebab nak explore sejauh mana yang dia faham dan tahu. Lagipun, masa darjah 2 dah belajar dalam subjek Feqah. Cuma sejauh mana kefahaman dia, itu yang kita nak check.
Hazim jawab, “Tahlah, hazim pun tak faham. Tapi ustaz kata hubungan suami isteri. Tapi hazim pun tak faham hubungan macamana.”
Untuk explain bersetubuh tu, kita boleh explain dengan mudah. Katakan :
“Bersetubuh ni, ia seperti pen yang dimasukkan ke dalam sarung macam ni. Maknanya masukkan ZAKAR ke dalam FARAJ.”
Okay…nampak anak masih blur-blur. Min tambah,“Bersetubuh ini ada 3 keadaan :
1. BERKAHWIN
2. ZINA
3. ROGOL

Bersetubuh ini hanya HALAL bagi orang yang dah berkahwin. Bagi suami isteri. Macam ibu dan abah. Ia menjadi ibadah dalam Islam. Dalam lingkungan tanggungjawab. Dapat pahala. ZINA adalah proses bersetubuh yang dilakukan bagi pasangan yang BELUM BERKAHWIN. Dalam Islam, ianya HARAM.
Kalau dalam HUKUM ISLAM, HUKUMAN orang BERZINA bagi orang dah berkahwin REJAM SAMPAI MATI manakala yang belum berkahwin DISEBAT di khalayak ramai. Dahsyatkan. Kalau Allah turunkan hukuman seberat ini, maknanya mesti besar dosanya ini. Mudharat ni pun besar pada masyarakat kalau dibiarkan.
ROGOL pula adalah tingkahlaku JENAYAH yang membolehkan si pelaku ini ditangkap POLIS. ROGOL dilakukan secara paksa dengan orang lain atau orang bawah umur. Kalau dalam Akta Jenayah Kanun Keseksaan Seksyen 371. Rogol ialah apabila zakar lelaki dimasukkan ke dalam faraj wanita secara paksa. Ia adalah salah dari segi undang-undang.

Perkataan ROGOL yang selalu keluar kat berita, suratkhabar tu bermaksud kesalahan undang-undang atau tingkahlaku salah jenayah berat yang polis boleh tangkap pesalah tu.” Kemudian, explainlah tentang BATASAN PERGAULAN DALAM ISLAM, HIKMAH PERKAHWINAN DAN TANGGUNGJAWAB SEORANG LELAKI, SUAMI DAN ISTERI SECARA SANTAI. Supaya anak nampak isu ini berat dan penuh tanggungjawab.
Nampak anak tu mcm terpinga-pinga. Tapi, dia kata tak berapa faham. InsyaAllah, anak ok kot. Sebab dia dah tak tanya dah. Maybe puas dengan explanation min. Fasa explain ini, bukanlah untuk bagi dia faham sefahamnya. Cukuplah sekadar persoalannya terjawab dan sampai dia dah takde soalan nak tanya. Kefahaman tu, insyaAllah akan datang perlahan-lahan. Dan paling penting, kalau datang pun isu-isu sensitif yang lain, dia tahu kat sapa dia nak tanya dan dia tak takut untuk bertanya.
KESIMPULANNYA
Bila anak bertanya, bermakna anak sudah sedia nak tahu. Syaratnya, kita sampaikan, rileks dan jujur. Masukkan element Hukuman, Batasan, Tanggungjawab untuk menunjukkan ini adalah PERKARA SERIUS. Anda dapat sesuatu tak dari posting ini?
Sumber: Ibu Rose- Mesejnya Kasih


Apa Perbezaan Tarikh Luput ‘Guna Sebelum’ Atau ‘Baik Sebelum’? Ini Jawapannya

Setiap kali membeli produk makanan dan minuman kita akan perasan terdapatnya label tarikh luput iaitu “baik sebelum” dan juga “guna sebelum”. Masih ramai antara kita tidak pasti mengenai perbezaan antara kedua tarikh luput ini. Label tarikh luput digunapakai untuk produk-produk yang mudah rosak seperti makanan dan minuman, ubatan, kosmetik, bahan letupan, tayar, bateri dan sebagainya. Berikut perkongsian ahli kimia ini di laman Facebook beliau mengenai perbezaan tarikh luput.
PERBEZAAN TARIKH LUPUT

Sebenarnya ada perbezaan pada kedua jenis label tarikh luput ini dan ada sebabnya makanan ini dilabel sebegitu. Jom teruskan membaca untuk mengetahui lebih lanjut. Di sini, kita akan fokus kepada makanan dan minuman sahaja.
GUNA SEBELUM (USE BY)

Tarikh yang tertera sebagai “Guna Sebelum” ialah akhir sesuatu produk itu selamat untuk dimakan. Kebiasannya ianya digunakan pada produk makanan yang cepat rosak. Dan tidak perlu simpan lama seperti daging, susu, kek, roti, telur dan sebagainya. Bagi produk makanan yang dilabel sebegini haruslah dibuang serta merta selepas tarikh yang dinyatakan.

BAIK SEBELUM (BEST BEFORE)

Tarikh untuk label “baik sebelum” menunjukkan sifat atau kualiti produk tertentu sehingga tarikh yang dinyatakan. Selepas pada tarikh yang dinyatakan pada bungkusan itu, produk itu sudah tidak boleh dijual. Kerana berkurangnya kualiti seperti kehilangan kesegaran, tekstur, aroma, rasa dan nutrisi asalnya.
Tetapi ini tidak bermaksud makanan itu tidak lagi selamat untuk dimakan. Kita sebagai pengguna boleh menilai sesuatu produk makanan itu rosak atau tidak dengan melihat pada perubahan rupa (berkulat, berlendir, keladak, pembentukan lapisan cecair). Warna (berubah dari yang asal), bau (tengit disebabkan oksidasi). Dan rasa (tengit, masam) dari yang asal disebabkan oleh berlakunya tindak balas kimia pada produk berkenaan. Sekiranya terdapat perubahan ini, maka kita seharusnya membuang terus produk ini.
TIPS MEMANJANGKAN JANGKA HAYAT PRODUK

Simpan di dalam peti ice (freezer atau chiller). Suhu yang rendah melambatkan proses tindakbalas kimia bahan dalaman produk. Juga memperlahankan pertumbuhan kulat dan aktiviti bakteria perosak.
Sumber: Fatimah Salim